SFP Tech - Memperkukuh Pertumbuhan Syarikat dengan Dana IPO

SFP Tech Holdings Berhad merupakan sebuah syarikat yang menyediakan perkhidmatan sokongan kejuruteraan dan penyelesaian automatik. Butiran IPO syarikat adalah seperti berikut:

Harga IPO:

RM 0.30

Status syariah:

Dinilai syariah oleh SAC

Pasaran:

ACE

Permodalan pasaran:

RM240 juta

Nisbah PE:

12.98

Permohonan ditutup:

02 Jun 2022

Cabutan saham:

08 Jun 2022

Tarikh penyenaraian:

20 Jun 2022

Bisnes SFP Tech Holdings Berhad

SFP telah terlibat dalam perkhidmatan sokongan kejuruteraan melalui anak syarikatnya iaitu STSB dan EEASB khususnya dalam penyediaan pembuatan kepingan logam, pemesinan CNC (
computer numerical control
), pemasangan mekanikal, penyelesaian automatik dan perdagangan alat ganti.

Gambar dibawah menunjukkan produk dan perkhidmatan utama syarikat SFP Tech:

Sumber: Prospektus

Berdasarkan rajah di atas, pelanggan utama bagi syarikat SFP Tech adalah pengilang peralatan asal dan pembekal perkhidmatan pembuatan elektronik. Syarikat SFP Tech juga menyediakan produk dan perkhidmatan khususnya bagi industri semikonduktor, E&E, solar pv dan automotif. Pelanggan utama syarikat pula terdiri daripada Malaysia, USA, Singapore, Vietnam, Thailand, Denmark dan Perancis.

Kesan COVID-19 terhadap bisnes

Pada 2020, kerajaan telah melaksanakan Perintah Kawalan Pergerakan (PKP) bagi membendung penularan COVID-19 dan ini telah menyebabkan penutupan mandatori semua premis kerajaan dan swasta. Semasa tempoh awal PKP, semua perniagaan dikehendaki berhenti operasi buat sementara waktu, kecuali perkhidmatan penting seperti penjagaan kesihatan, makanan dan minuman serta pembuatan barangan keperluan. Syarikat SFP Tech dianggap sebagai perkhidmatan penting kerana mereka adalah sebahagian daripada industri sokongan kejuruteraan dan terlibat dalam rantaian bekalan produk E&E. Oleh itu, anak syarikatnya iaitu STSB dan EEASB telah dibenarkan untuk menyambung semula operasinya semasa PKP selepas menerima kelulusan daripada MITI tetapi pada kapasiti jumlah tenaga kerja berkurangan sebanyak 50%.

Pada tahun 2021 pula, syarikat SFP Tech telah mengeluarkan perbelanjaan sebanyak RM 0.42 juta untuk melaksanakan SOP baharu berhubung COVID-19. Mereka juga tidak mengalami masalah dari segi material dalam aktiviti pengeluaran. Namun, PKP telah menghalang mereka daripada menjalankan pertemuan bersemuka dan lawatan tapak dengan bakal pelanggan, sekaligus memperlahan proses pembangunan perniagaan mereka. Walau bagaimanapun, hasil pendapatan syarikat untuk FYE 2021 tidak mengalami kesan yang besar akibat COVID-19 kerana aktiviti pengeluaran tidak begitu terjejas.

Prestasi kewangan

Pendapatan yang diperolehi oleh SFP Tech telah menunjukkan peningkatan yang konsisten dan ketara daripada FYE 2018 iaitu RM27.6 juta menjadi RM 50.41 juta pada FYE 2021. Perniagaan SPF Tech telah mengalami pertumbuhan hasil daripada peningkatan pendapatan dengan CAGR sebanyak 22.21% antara FYE 2018 dan FYE 2021. PKP tidak banyak memberi kesan negatif terhadap pendapatan syarikat kerana mereka masih boleh beroperasi secara biasa dengan mengikut SOP yang telah ditetapkan. Produk dan perkhidmatan syarikat disediakan kepada pelanggan tempatan dan asing. Peningkatan pendapatan ini didorang oleh segmen pembuatan kepingan logam dan pemesinan CNC, yang menyumbang 66% daripada jumlah pendapatan syarikat.

Prestasi kewangan

Pendapatan SFP Tech melalui segmen perniagaannya dibahagikan kepada tiga, iaitu melalui pembuatan kepingan logam, pemesinan CNC dan pemasangan mekanikal. Penyumbang utama antara ketiga-tiga segmen ini adalah pemesinan CNC.

Pendapatan daripada segmen pemesinan CNC meningkat sebanyak RM 9.02 juta daripada RM 7.83 juta pada 2018 kepada RM 16.85 juta pada 2019. Peningkatan ini diteruskan lagi sebanyak RM 6.18 juta daripada RM 25.41 juta untuk FYE 2020 kepada RM 31.59 juta untuk FYE 2021. Pendapatan daripada segmen kepingan logam pula menurun sebanyak RM 2.82 juta atau 26.81% untuk FYE 2019 disebabkan oleh pesanan dan permintaan yang rendah terhadap struktur dan bahagian kepingan logam daripada industri semikonduktor dan E&E. Namun, pendapatan bagi FYE 2021 meningkat sebanyak RM 11.97 juta kerana berlaku tempahan baru untuk bahagian logam. Pendapatan bagi segmen pemasangan mekanikal juga menunjukkan penurunan sebanyak RM 3.53 juta atau 38.04% daripada RM 9.28 juta untuk FYE 2018 kepada RM 5.75 juta untuk FYE 2019. Hal ini disebabkan oleh penurunan tempahan bahagian untuk pembuatan mesin dan modul daripada
Electro Scientific Industries group of companies
(ESI Group).

Pendapatan SFP Tech Mengikut Segmen

Secara keseluruhan, hanya segmen pemesinan CNC yang menunjukkan peningkatan yang stabil dan menjadi penyumbang terbesar terhadap pendapatan syarikat.

Strategi IPO dan masa depan

Dana yang diterima dari penyenaraian IPO iaitu sebanyak RM 62.23 juta akan digunakan untuk tujuan berikut:

Dana

Nilai (juta)

Peratusan %

Pembelian mesin dan peralatan baru

24.5

39.37

Pembinaan kilang pembuatan 3

15.0

24.10

Pembayaran balik pinjaman bank

10.0

16.07

Perbelanjaan modal kerja

5.1

8.25

Perbelanjaan penyenaraian

4.6

7.39

Pusat D&D

3.0

4.82

Jumlah

62.2

100

Mengikut jadual di atas, dapat dirumuskan bahawa majoriti dana yang diperolehi dari penyenaraian IPO ini akan digunakan untuk membeli mesin dan peralatan baru bagi menjalankan aktiviti pembuatan kepingan logam dan pemesinan CNC iaitu sebanyak RM 24.5 juta mewakili 39.37%. Kemudian, RM 15 juta akan diperuntukkan untuk pembinaan kilang pembuatan yang ketiga bagi meningkatkan kapasiti pengeluaran untuk memenuhi permintaan terhadap perkhidmatan sokongan kejuruteraan yang semakin meningkat. Dana IPO ini juga akan digunakan untuk membayar balik pinjaman bank sebanyak RM 10 juta.

Selain itu, RM 5.1 juta mewakili 8.25% akan digunakan untuk perbelanjaan modal kerja iaitu untuk membeli bahan mentah, pembayaran gaji dan perbelanjaan utiliti. Perbelanjaan penyenaraian akan diperuntukkan sebanyak RM 4.6 juta bersamaan 7.39% dan baki selebihnya adalah bagi membiayai pusat D&D iaitu sebanyak RM 3 juta. Ini akan melibatkan pembelian peralatan dan
software
serta pengubahsuaian pusat D&D.

Analisis bisnes dan industri SFP Tech Holdings Berhad

Industri Sokongan Kejuruteraan

Industri sokongan kejuruteraan atau
Engineering Supporting Industry
(ESI) terlibat dalam pengeluaran produk logam bagi menghasilkan pelbagai produk siap. ESI terdiri daripada 2 industri pengguna iaitu industri
machinery & equipment
 (M&E) dan
end-user markets
. Menurut Pembangunan Pelaburan Malaysia (MIDA), ESI di Malaysia terdiri daripada 8 segmen berbeza iaitu
moulds and dies, machining, metal casting, metal stamping, surface engineering, heat treatment, forging
dan
metal fabrication.

Sumber: Prospektus

Industri M&E ialah perantara bagi produk logam yang dikeluarkan oleh ESI. End-user markets pula adalah pengguna yang menggunakan logam yang dihasilkan oleh ESI. Pasaran pelanggan utama bagi SFP Tech pula adalah
semiconductor, E&E
 dan
solar photovoltaic
 (PV).

Rantau Asia Pasifik telah menguasai industri semikonduktor dengan menjadi penyumbang pendapatan tertinggi dalam industri semikonduktor pada tahun 2020 sebanyak USD 271.03 billion bersamaan 61.6% daripada jumlah hasil semikonduktor di seluruh dunia. Antara syarikat semikonduktor utama di dunia adalah Samsung Electronics (South Korea), MediaTek Inc. (Taiwan) dan Hynix Semiconductor Inc. (South Korea).

Malaysia adalah antara negara pengilangan E&E utama di
Southest Asian Nations
 (ASEAN) . Di Malaysia, industri E&E adalah perniagaan berorientasikan eksport yang bukan sahaja menjana rangkaian produk yang luas, tetapi juga menjadi pembekal kepada global. Pengeluaran produk E&E menurun sebanyak 0.5% pada tahun 2020 disebabkan oleh COVID-19 dan PKP yang mengganggu aktiviti ekonomi dan rantaian bekalan industri, namun pengeluaran pada tahun 2021 telah meningkat sebanyak 14.5% iaitu RM 483.20 billion.

Bagi sistem PV pula, kerajaan Malaysia telah mengambil pelbagai langkah untuk menggalakkan penggunaan tenaga suria sebagai sumber tenaga boleh diperbaharui. Malaysia sangat komited untuk membangunkan industri PV dalam jangka panjang bagi mencapai sasaran 20% bagi tenaga boleh diperbaharui menjelang 2025. Pertumbuhan industri PV solar akan disokong terutamanya oleh program penjualan tarif yang diterajui kerajaan dan pelbagai insentif cukai pelaburan hijau.

Prestasi industri

ESI secara keseluruhan menunjukkan peningkatan dari tahun ke tahun disebabkan turun naik dalam pertumbuhan ekonomi global dan Dolar AS yang mempengaruhi permintaan eksport. Prestasi pertumbuhan kitaran juga disebabkan oleh sektor pengguna akhir terutama industri semikonduktor.

Sejarah dan ramalan industri sokongan kejuruteraan

Akibat pandemik COVID-19, ESI Malaysia telah jatuh sebanyak 21.4% pada tahun 2020 daripada RM 7.93 billion kepada RM 6.23 billion. PKP telah menjejaskan rantaian bekalan global, kenaikan harga bahan mentah dan kos logistik. Namun begitu, pada tahun 2021, berlaku pemulihan ekonomi Malaysia dan ini telah meningkatkan ESI tempatan. Menurut laporan IMR, ESI Malaysia diramalkan akan mengalami pertumbuhan kitaran dari tahun 2023 hingga 2026, berikutan turun naik dalam pertumbuhan ekonomi global dan pertukaran mata wang asing yang tidak menentu di mana keduanya dijangka terus memberi kesan terhadap permintaan eksport Malaysia untuk produk logam. Maka, ESI di Malaysia diramalkan berkembang 8.9% setiap tahun daripada RM 8.36 billion pada tahun 2022 kepada RM 11.67 billion pada tahun 2026.

Persaingan

SFP Tech adalah penyedia perkhidmatan sokongan kejuruteraan yang terlibat terutamanya dalam penyediaan pembuatan kepingan logam , pemesinan CNC, perkhidmatan pemasangan serta penyelesaian peralatan automatik. Maka, persaingan SFP tech di dalam industri dipilih berdasarkan kriteria seperti berikut:

Terlibat dalam pengeluaran bahagian kepingan logam dan komponen mesin ketepatan

Khusus kepada industri semikonduktor

Mendaftar perolehan tahunan antara RM25 juta hingga RM220 juta berdasarkan maklumat kewangan terkini

Antara syarikat yang menjadi pesaing bagi SFP Tech dalam industri semikonduktor adalah seperti berikut:

Perbandingan antara pesaing dalam industri semikonduktor

Secara amnya, pembuatan peralatan automatik adalah di bawah industri M&E. Memandangkan SFP Tech adalah antara syarikat yang terlibat dalam segmen penyelesaian peralatan automatik, terdapat beberapa syarikat yang tersenarai di Bursa Malaysia yang turut terlibat dalam industri yang sama. Antara syarikat yang boleh dibuat perbandingan adalah seperti berikut:

Perbandingan antara pesaing dalam industri M&E

Menurut laporan IMR, SFP Tech dijangkakan dapat mencapai margin yang lebih tinggi kerana mereka menjalankan pembuatan campuran yang lebih kompleks yang mana penggunaan mesin CNC yang lebih canggih akan diperlukan. Tambahan pula, SFP Tech terlibat secara langsung dengan reka bentuk peralatan ujian dan pengukuran jenama OEM. SFP Tech juga telah mencatatkan pendapatan sebanyak RM50.4 juta, yang mewakili 0.7% bahagian ESI di Malaysia pada tahun 2021. Bahagian pasaran ini dikira berdasarkan pendapatan SFP Tech sebanyak RM50.4 juta berbanding saiz ESI di Malaysia sebanyak RM7.62 bilion pada 2021.

Perbincangan

Syarikat SFP Tech tidak begitu terjejas akibat pandemik COVID-19 kerana mereka masih dapat beroperasi dan meneruskan pengeluaran produk dan menjalankan perkhidmatan sokongan kejuruteraan. Permintaan produk daripada pelanggan juga tidak mengalami pengurangan, namun ia memberi kesan terhadap pertemuan secara bersemuka dengan pelanggan.

Dapat dilihat bahawa pendapatan syarikat juga menunjukkan peningkatan yang berterusan daripada FYE 2018 hinggan FYE 2021 yang banyak disumbang oleh segmen pemesinan CNC. Antara pasaran global mereka adalah negara USA di mana ini dapat meningkatkan prestasi kewangan perniagaan syarikat dan lebih mudah untuk berkembang secara global.

Melalui dana daripada IPO ini, SFP Tech akan menggunakan majoriti dana tersebut untuk membeli mesin dan peralatan baru iaitu mesin pemotong dan penebuk laser baharu serta 41 mesin pengilangan baharu CNC bagi tempoh tiga tahun akan datang. Ini dapat membantu dalam meningkatkan pengeluaran pembuatan produk sekaligus mengembangkan perniagaan syarikat. Namun, SFP Tech perlu membuktikan keberkesanan strategi yang telah dirancang setelah disenaraikan di pasaran ACE Bursa Malaysia pada 20 Jun 2022 ini.


Share Consolidation - Patutkah Anda Pegang Saham Syarikat?

Penggabungan saham, juga disebut sebagai share consolidation atau reverse share split adalah salah satu tindakan korporat yang menggabungkan beberapa unit saham kepada satu unit. Dengan tindakan ini, jumlah saham dalam syarikat akan menjadi lebih kecil, tetapi diselaraskan dengan perkadaran harga saham yang lebih tinggi.

Sebagai contoh, ICON mengumumkan share consolidation dengan pembahagian 1:50 iaitu setiap 50 unit saham akan digabungkan menjadi satu unit. Maka harga saham daripada RM 0.03 akan diselaraskan dengan gandaan 50 kali, menjadikan harga baru berada pada RM 1.50. Sebagai contoh, pegangan sebanyak 5,000 unit akan mengecil kepada 100 unit, tetapi nilai pegangan masih sama.

ICON
Harga seunit
Jumlah pegangan
Nilai pegangan

Sebelum
RM 0.03
5,000 unit
RM 150

Selepas
RM 1.50
100 unit
RM 150

Apa jadi selepas Ex-date?

Ex-date adalah tarikh di mana tindakan korporat ini dilaksanakan. Dalam situasi sebenar, perkara yang pertama terjadi di Bursa apabila berlakunya consolidation adalah penyelarasan harga saham mengikut nisbah penggabungan. Walau bagaimanapun, saham-saham yang dipegang akan mengambil masa 2 hari selepas Ex-date untuk digabungkan mengikut nisbah tadi.

Dalam masa 2 hari ini, porfolio anda akan kelihatan bagus kerana unit pegangan masih banyak, dan harga saham pula lebih tinggi.

ICON
Harga seunit
Jumlah pegangan
Nilai pegangan

Portfolio
RM 1.50
5,000 unit
RM 7,500

Sudah menjadi kebiasaan, selepas rasa seronok melihat portfolio ini, ada kemungkinan besar anda ingin jual semuanya. Namun anda perlu tahu bahawa sebenarnya, consolidation telah pun berlaku. Walaupun portfolio menunjukkan sebanyak 5,000 unit saham ICON, tindakan penggabungan ini akan menjadikan saham milikan sebenar anda menjadi 100 unit sahaja.

ICON
Harga seunit
Jumlah pegangan
Nilai pegangan

Portfolio
RM 1.50
5,000 unit
RM 7,500

Sebenar
RM 1.50
100 unit
RM 150

Bursa juga ada keluarkan pengumuman sebanyak mana saham yang dibenarkan untuk dijual dalam tempoh dua hari selepas Ex-date. Dalam kes ini, jumlah saham yang dibenarkan untuk dijual adalah 1/50 daripada pegangan atau dalam contoh ini, 100 unit sahaja iaitu sebanyak mana yang anda miliki selepas consolidation.

Bolehkah jual beli saham ini selepas Ex-date?

Dari perspektif pelabur yang tidak memegang saham ini sebelum Ex-date, tiada apa-apa kesan yang akan berlaku, dan mereka boleh beli, kemudian jual semula saham ini seperti biasa. Bagi pelabur yang memegang saham ini sebelum Ex-date pula, mereka perlu kenalpasti jumlah unit pegangan selepas penggabungan seperti yang disebut di perenggan sebelum ini.

Sekiranya anda terlebih jual, ia merupakan satu situasi yang tak sepatutnya berlaku, dan Bursa mempunyai sebuah mekanisme untuk pembetulan. Namun, ianya boleh menyebabkan kerugian untuk anda.

Apa jadi kalau jual lebih?

Bermula daripada tajuk ini, anda akan baca perkara yang anda tak patut lalui. Sekiranya tajuk ini relevan kepada anda, diharap dapat fahamkan betul-betul.

Sekiranya anda ingin jual, anda perlu tahu sebanyak mana yang boleh dijual bagi mengelakkan terlebih jual dari jumlah pegangan sebenar.

Jika anda terjual unit saham melebihi jumlah sebenar yang dimiliki, lebihan jualan akan dianggap seperti short-selling. Short-selling adalah strategi pelaburan yang menggunakan cara jual dahulu, beli kemudian. Lebihan jualan ini perlu dibeli semula untuk cukupkan bilangan saham yang sepatutnya ada di dalam pasaran.

Dalam portfolio (Unit)
Pegangan sebenar / Boleh dijual (Unit)
Jualan (Unit)
Tak dimiliki / Perlu dibeli semula (Unit)

5000
100
5000
4900

5000
100
1000
900

Menggunakan contoh di atas, kalau dalam portfolio ada 5000 unit, jumlah pegangan sebenar ialah 100 unit sahaja yang boleh dijual. Sekiranya anda membuat kesilapan dengan menjual lebih daripada jumlah ini, maka anda perlu cukupkan baki yang anda tak miliki. Katakan anda jual semuanya iaitu 5000 unit, anda perlu beli semula 4900 unit. Kalau anda jual 1000 unit, anda perlu beli semula 900 unit yang tak dimiliki untuk mengelakkan buying-in.

Apa jadi kalau tak beli semula?

Seperti yang dinyatakan tadi, unit tak dimiliki yang dijual perlu dibeli semula. Sebagaimana short-selling dibuat, anda perlu membuat belian selepas jual saham yang tak dimiliki. Jika tidak, terdapat kelopongan dari segi jumlah saham dalam pasaran, dan Bursa akan menggunakan mekanisme buying-in untuk membetulkan kelopongan ini.

Dalam proses buying-in, Bursa akan membeli unit saham tadi dengan harga 10 bid di atas harga terakhir atau harga tutup hari sebelum, mana-mana yang lebih tinggi. Anda pula seolah-olah perlu membiayai kos pembelian ini supaya dijual kepada Bursa.

Harga selepas ex-date
Harga jual
Harga tutup/terakhir
Harga buying-in

RM 1.50
RM 1.60
RM 1.70
RM 1.80

Jualan saham
Tiada buying-in
Dikenakan buying-in
Harga buying-in

5000 unit
100 unit
4900 unit
4900 x 1.80 = RM 8,820

Menggunakan contoh di atas, katakan saham ICON selepas Ex-date dibuka pada RM 1.50. Saham naik macam pisang goreng panas, maka anda pun jual sebab rasa macam dah buat untung. Andai kata saham semakin naik, ini adalah situasi paling teruk yang boleh terjadi (sebab anda bagaikan short-selling saham yang sedang naik).

Sekiranya anda jual pada RM 1.60 seunit sebanyak 5000 unit, maka anda dapat jual RM 160 milikan anda dan RM 7,840 yang anda tak miliki. Saham 4900 unit sejumlah RM 7,840 ni anda tak sepatutnya jual. Tapi kalau dah jual, anda perlu beli sebaik sahaja ada peluang membeli. Kalau gagal membeli, buying-in berasaskan harga tutup pada RM 1.70 akan memaksa anda membeli pada harga yang lebih tinggi iaitu RM 1.80 seunit bersamaan 10 bid atas harga tutup. Nilai yang anda perlu beli untuk 4900 unit meningkat daripada RM 7,840 kepada RM 8,820.

Jadi pendek cerita, sekiranya anda tak beli semula, Bursa akan beli dengan 10 bid lebih tinggi, dan kos belian itu akan dikenakan pada nama anda. Bukan situasi yang bagus.

Patutkah anda beli saham consolidation?

Baik atau buruk, bergantung juga dengan matlamat syarikat melaksanakan consolidation. Dari segi kesan kepada pelabur, boleh jadi perkara buruk kalau anda terlebih jual saham yang tak dimiliki. Dari segi saham, ia akan kelihatan lebih mahal dan pelabur tidak lagi sebut sebagai saham sekupang, dua kupang dan lain-lain. Dari segi market capitalization, tiada apa yang berubah.

Macam mana nak tahu kalau saham diperhatikan ada consolidation?

Kebiasaannya, anda perlu semak pada platform dan lihat pada simbol sama ada C atau X. Namun, anda masih perlu menapis pengumuman jenis "Entitlement" untuk mengetahui pengumuman apa yang akan berkuat kuasa. Di iSaham, kami mempunyai cara untuk memudahkan urusan ini.

Pada laman saham, kami telah pun meletakkan label sekiranya terdapat tindakan consolidation yang akan berkuat kuasa. Dengan ini, anda bolehlah berjaga-jaga supaya tak terlibat dengan masalah yang mungkin akan timbul disebabkan consolidation ini.

Selain itu, anda juga boleh berawas-awas dengan pengumuman jenis entitlement dengan  melawat laman
screener entitlement yang akan datang
 ni. Anda boleh dapatkan maklumat sekiranya pengumuman yang akan berkuat kuasa itu adalah consolidation, bonus issue, share split ataupun rights issue.


Siab - Menyokong Pertumbuhan Syarikat dengan Dana IPO

Siab Holding Berhad

Siab Holding Berhad adalah sebuah syarikat yang terlibat dalam penyediaan perkhidmatan pembinaan bangunan dan perkhidmatan pelengkap seperti penyelesaian dan perkhidmatan teknologi maklumat dan komunikasi (ICT). Butiran IPO Siab adalah seperti berikut:

Harga IPO:

RM 0.30

Status syariah:

Dinilai syariah oleh SAC

Pasaran:

ACE

Permodalan pasaran:

RM 146.89 juta

Nisbah PE:

13.33

Permohonan ditutup:

16 Febuari 2022

Cabutan saham:

18 Febuari 2022

Tarikh penyenaraian:

28 Febuari 2022

Bisnes Siab

Siab, melalui anak syarikatnya, terlibat dalam penyediaan perkhidmatan pembinaan bangunan. Syarikat ini juga menawarkan penyelesaian dan perkhidmatan teknologi maklumat dan komunikasi (ICT).

Model perniagaan Siab boleh dilihat pada rajah di bawah:

Sumber: Prospektus Siab.

Sehingga kini, Siab telah berjaya membina pelbagai projek bernilai lebih RM 2 bilion. Projek-projek yang telah dijalankan termasuklah pembinaan bangunan komersial mewah, pejabat, bangunan perindustrian, pasaraya dan banyak lagi. Antara projek pembinaan yang telah dibina Siab adalah seperti Hospital Bentong, Quayside Mall, kilang Masteel, dan Tesco Jenjarom.

Kesan Covid-19 terhadap bisnes

Akibat pandemik COVID-19 dan Perintah Kawalan Pergerakan (PKP) yang telah dijalankan berulang kali di dalam negara ini, kerja-kerja di pejabat dan tapak pembinaan syarikat Siab Holdings Berhad menjadi terbatas. Oleh kerana itu, beberapa projek pembinaan yang sedang berjalan terpaksa ditangguhkan.

Sungguhpun begitu, tiada gangguan bekalan bahan berlaku kerana aktiviti ekonomi kemudian dibenarkan berjalan dengan bersyarat. Disebabkan itu, Siab tidak menerima sebarang pembatalan, penggantungan kontrak, pengurangan skop kerja, atau perubahan tender sepanjang tempoh PKP.

Pendapatan Siab pada FYE 2020 meningkat berbanding FYE 2019 iaitu sebanyakRM 30.50 juta (12.56%). Peningkatan ini adalah disebabkan pendapatan yang lebih tinggi daripada segmen bukan kediaman syarikat ini. Selain itu, bantuan berkaitan COVID-19 iaitu
one-off
 subsidi gaji yang diberikan kerajaan selama 6 bulan juga turut membantu kenaikan pendapatan syarikat ini.

Namun begitu, terdapat penurunan pendapatan pada FPE 2021, iaitu sebanyak RM 20.30 juta atau 17.90% daripada RM 113.42 juta pada FPE 2020.

Prestasi kewangan

Pendapatan syarikat Siab Holdings Berhad diperolehi daripada pembinaan bangunan kediaman dan juga bangunan bukan kediaman. Baki pendapatan syarikat pula diperolehi daripada penyelesaian dan perkhidmatan teknologi maklumat dan komunikasi (ICT).

Siab mengalami kenaikan pendapatan semenjak FYE 2018, iaitu dari RM 145.42 juta menjadi RM 242.89 juta pada FYE 2019. Kenaikan pendapatan diteruskan pada FYE 2020, iaitu sebanyak RM 30.50 juta atau 12.56%, menjadikan jumlah pendapatan pada tahun tersebut sebanyak RM 273.39 juta. Walaupun negara berada dalam PKP, syarikat ini diberikan kebenaran bersyarat oleh MITI bagi menjalankan kerja-kerja pejabat dan juga pembinaan untuk projek yang sedang berjalan. Siab juga mengambil langkah berjaga-jaga dengan memohon extension of time (EOT) untuk menyiapkan projek tanpa dikenakan liquidated and ascertained damages (LAD).

Namun, terdapat penurunan pendapatan sebanyak 15.93% bagi FPE 2021 berbanding FPE 2020. Hal ini terjadi akibat PKP yang berterusan dan berulang, justeru menghadkan pergerakan pembinaan.

Prestasi kewangan Siab

Pendapatan Siab melalui segmen perniagaannya dibahagikan kepada tiga, iaitu melalui pembinaan bangunan kediaman, bukan kediaman, dan lain-lain perkhidmatan seperti penyelesaian komunikasi (ICT).

Pada FYE 2018 sehingga FYE 2019, kenaikan pendapatan banyak disumbangkan daripada dua segmen, iaitu bangunan kediaman dan bukan kediaman. Manakala bagi FYE 2020 pula, peningkatan pendapatan sebanyak 12.56% berlaku disebabkan terdapat kenaikan yang tinggi pada segmen bangunan bukan kediaman.

Berbeza pula dengan pendapatan syarikat pada FPE 2020 dan FPE 2021, syarikat ini menghadapi penurunan pendapatan akibat kekurangan pendapatan dari segmen yang sama iaitu bangunan bukan kediaman.

Pendapatan Senheng mengikut segmen.

Jika dilihat, kesemua segmen ini mengalami peningkatan yang baik pada FYE 2018 sehingga FYE 2020, namun perniagaan menjadi sedikit terbantut pada tahun 2021 kesan dari pandemik COVID-19 yang melanda.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Membeli tanah dan pembinaan pusat penyimpanan barang

6.1

16.61

Pembelian mesin dan peralatan

13.13

35.74

Membeli sistem perisian BIM

3.07

8.35

Menaik taraf perisian dan sistem

0.81

2.21

Membesarkan pejabat

0.3

0.82

Modal kerja

9.3

25.32

Perbelanjaan penyenaraian

4.02

10.95

Jumlah

36.72

100.0

Jika dilihat dari jadual di atas, dapat disimpulkan bahawa kebanyakan dana yang diperolehi dari penyenaraian IPO ini akan digunakan untuk mengembangkan perniagaan. Majoriti dana sebanyak RM 13.13 juta akan dimanfaatkan dengan membeli mesin dan peralatan, 16.61% untuk membeli tanah dan 8.35% untuk membeli perisian BIM. Sebahagian kecil dana akan digunakan untuk menaik taraf perisian lain, sistem dan membesarkan pejabat.

Selain itu, tawaran IPO ni juga dapat memberikan modal kerja kepada syarikat sebanyak 10.95%, iaitu bersamaan dengan RM 402.3 juta. Baki selebihnya pula akan digunakan untuk perbelanjaan penyenaraian.

Analisis bisnes dan industri Siab

Mengikut Laporan IMR, Siab terlibat terutamanya dalam pembinaan hartanah, di mana syarikat itu memberi tumpuan kepada pembinaan bangunan bukan kediaman iaitu seperti bangunan komersial dan perindustrian, serta bangunan kediaman seperti pangsapuri bertingkat tinggi dan kondominium.

Industri pembinaan

Pembinaan ialah satu siri proses yang menukarkan bahan mentah melalui dengan menggunakan tenaga buruh dan mesin untuk membina pelbagai bentuk bangunan dan infrastruktur. Industri pembinaan di Malaysia secara amnya boleh dibahagikan kepada dua, iaitu, pasaran pembinaan hartanah dan pasaran kerja perdagangan kejuruteraan awam dan khusus.

Pembinaan hartanah merujuk kepada proses menambah struktur dan bangunan ke kawasan tanah. Ini termasuklah pemasangan dan pendirian binaan pasang siap seperti tangga, tingkap, dinding, dan lain-lain. Aktiviti seperti memulihkan tapak dan bangunan bersejarah juga adalah salah satu aktiviti pembinaan. Pembinaan bangunan boleh dibahagikan kepada berikut:

Kediaman
: Bangunan yang digunakan untuk tujuan kediaman seperti kondominium, rumah pangsa, dan rumah teres.

Bangunan bukan kediaman
: Bangunan yang tidak digunakan untuk tujuan kediaman dan boleh dibahagikan kepada komersil, perindustrian dan bangunan yang dibina khas seperti hospital.

Prestasi industri pembinaan

Industri pembinaan di Malaysia sebahagian besarnya adalah domestik dan merupakan komponen penting dalam pertumbuhan ekonomi Malaysia kerana hubungan strategik dan meluasnya dengan seluruh sektor ekonomi. Kerajaan Malaysia juga turut menyokong pertumbuhan industri pembinaan tempatan dengan mencadangkan projek-projek kerajaan sebagai sebahagian pembelanjaan pembangunan.

Terdapat sedikit peningkatan pada industri pembinaan tempatan iaitu daripada RM 66.22 bilion pada tahun 2018, menjadi RM 66.25 bilion pada tahun 2019. Hal ini terjadi kerana terdapat pertumbuhan dalam sektor kejuruteraan awam dan pasaran kerja perdagangan khusus yang sedikit sebanyak membantu prestasi hartanah yang lemah akibat situasi hartanah tidak terjual yang berterusan.

Sejarah dan ramalan pertumbuhan industrian pembinaan di Malaysia. Gambar: Prospectus Siab

Pada tahun 2020, pandemik COVID-19 telah melanda dunia dan telah menyebabkan kejatuhan sebanyak 19.2% terhadap pendapatan industri pembinaan. Pergerakan yang terbatas akibat PKP menyebabkan kerja-kerja pembinaan terpaksa diberhentikan buat sementara waktu. Walaupun terdapat sedikit kelonggaran terhadap projek-projek tertentu, namun
Standard Operating Procedure
 (SOP) PKP yang ketat membuatkan kerja pembinaan menjadi perlahan. Hampir keseluruhan ekonomi yang melumpuh sewaktu pandemik ini juga telah menyebabkan permintaan terhadap hartanah merundum.

Sungguhpun telah dibenarkan beroperasi, industri pembinaan terus terkesan dengan pandemik COVID-19 pada tahun 2021 disebabkan SOP PKP yang ketat. Namun begitu, industri ini dijangka akan pulih semula bermula tahun 2022 atas peningkatan aktiviti ekonomi. Kadar vaksinasi yang tinggi juga turut membantu melonggarkan SOP.

Persaingan

Siab melalui 2 anak syarikatnya iaitu Siab (M) Sdn Bhd dan Siab Construction Sdn Bhd terlibat dalam industri pembinaan di Malaysia. Kedua-dua anak syarikat merupakan kontraktor G7 yang berdaftar di bawah pengkhususan B04.

Oleh itu, persaingan Siab di dalam industri dipilih berdasarkan kriteria dibawah:

Terlibat dalam pembinaan bangunan dan 75% pendapatan adalah daripada aktiviti pembinaan

Mempunyai pendapatan lebih daripada RM 250 juta pada laporan kewangan terbaru yang telah di audit.

Disenaraikan di Bursa Malaysia

Kontraktor G7 yang berdaftar atau sekurang-kurangnya mempunyai anak syarikat yang merupakan kontraktor G7 dengan CIDB dengan pengkhususan B04.

Antara persaing Siab yang menepati kriteria-kriteria di atas adalah seperti berikut.

Gambar: Prospectus Siab

Perbincangan

Sektor hartanah adalah antara sektor yang terkesan di kala pandemik COVID-19 melanda. Sekatan perjalanan yang dilaksanakan untuk mengawal pandemik ini telah menyebabkan kerja pembinaan terpaksa diberhentikan buat sementara waktu. Hal ini menyebabkan kerugian kepada keseluruhan sektor hartanah.

Jika diperhatikan, pada permulaan pandemik, Siab berjaya mengekalkan prestasi kewangan yang baik walaupun dengan kekangan yang timbul. Namun, pada tahun 2021, prestasi syarikat merundum akibat PKP yang berterusan serta SOP yang ketat.

Melalui IPO ini, Siab menunjukkan jumlah besar dana akan digunakan untuk mengembangkan perniagaan syarikat. Hal ini menunjukkan langkah yang positif oleh syarikat dalam usaha untuk meningkatkan pendapatan. Walaupun begitu, syarikat masih perlu membuktikan keberkesanan perancangan mereka apabila tersenarai di Bursa Malaysia pada penghujung bulan ini.


Siapakah Dan Zanger yang Memegang Rekod Dunia dalam Pelaburan Saham?

Jika kita belajar mengenai dunia pelaburan saham, pasti ada satu nama terkenal yang tercatat dalam sejarah lewat tahun 90-an. Nama beliau telah mengempar dunia: bagaimana seorang kontraktor kolam renang mampu menghasilkan wang sebanyak AS$18 juta dengan bermodalkan pelaburan AS$10,000 selama 2 tahun?

Pelaburan ini telah memberikan Dan Zanger kenaikan sebanyak 29,000% peningkatan modal. Pencapaian ini menjadikan beliau pemegang rekod dunia pelaburan dan majalah terkenal Fortune Magazine telah menerbitkan ulasan mengenai diri beliau.

Siapa Dan Zanger?

Beliau dilahirkan dan dibesarkan di San Fernando Valley, Los Angeles. Bapanya merupakan seorang ahli fizik dan ibunya seorang ahli psikologi. Walaupun berjaya menyambung pengajian di peringkat kolej, namun beliau telah berhenti untuk bermain ski laju beberapa tahun di Colorando dan Idaho. Pada awal usia 20-an, Dan Zanger menghadapi kesukaran hidup dan bekerja pelbagai pekerjaan seperti buruh kasar, pemandu teksi dan pembantu tukang masak.

Mengambil Peluang

Dengan hanya mempunyai kelulusan pendidikan sekolah menengah, beliau telah pulang semula ke Los Angeles dan mula bekerja disebuah syarikat landskap serta memperoleh lesen kontraktor. Minatnya dalam pelaburan saham bermula apabila ibunya sering menonton berita mengenai saham di televisyen. Secara tidak langsung, Dan Zanger mula meminati dan mendalami ilmu pelaburan saham secara serius.

Ketika berlakunya krisis gelembung internet, Dan Zanger telah menjual kereta Porshenya bernilai $11,000 untuk dijadikan modal pembelian saham. Pada tahun 1998 kebanyakkan saham berasaskan internet telah melonjak naik serta menjadi pilihan para pelabur. Beliau tidak terkecuali melabur dalam pasaran tersebut.

Rajah peristiwa gelembung internet (news.gcase.org)

Strategi dan Teknik

Menggunakan Teknik CANSLIM

Beliau telah menjadikan buku bertajuk "How to Make Money in Stocks" karya William O'Neil' sebagai rujukan. William O'Neil telah mengajar teknik CANSLIM yang menggabungkan analisis fundamental dan teknikal analisis dalam pemilihan sesuatu kaunter saham.

Beliau telah mengulangkaji serta menghabiskan masa sehingga 8-16 jam sehari untuk mengkaji sesebuah kaunter yang berkualiti berdasarkan pemerhatian volume, analisis harga dan chart pattern.

Volume dan Chart Pattern

Dan Zanger akan memilih saham yang berpotensi dengan jumlah volume yang tinggi berbanding volume yang rendah. Ini memudahkan pergerakan harga saham meningkat dan menurun dalam pasaran saham. Situasi ini biasanya terjadi apabila sesebuah kaunter saham membentuk bullish flag pattern.

Gambar : Investopedia.com

Entry Exit Rule

Mengikut pandangan Dan Zanger beliau hold maksimum selama 3 hari dan menggunakan prinsip pasaran breakout flag pattern. Dengan menggunakan strategi ini, beliau telah berjaya menghasilkan keuntungan berlipat kali ganda dan memegang rekod dunia.

Kehidupan Sekarang

Kesimpulannya, kini Dan Zanger telah menjadi pelabur dan memberi seminar sepenuh masa mengenai teknik pasaran saham di Amerika Syarikat. Teknik pasaran saham yang diajarnya banyak digunapakai terutamanya pelabur baharu.


Siapakah itu Pelabur Sofistikated?

Mungkin ramai daripada kita yang pernah mendengar tentang istilah Pelabur Sofistikated bukan? Kalau anda hendak tahu, selain layak memohon peruntukan saham IPO secara tawaran persendirian, pelabur sofistikated juga ialah satu-satunya kategori pelabur yang dibenarkan terlibat dalam transaksi jual beli saham syarikat yang tersenarai di Pasaran LEAP.

Apakah itu Pasaran LEAP?

Perkataan LEAP merujuk kepada (Leading, Entrepreneur, Accelerated, Platform). Pasaran LEAP adalah pasaran ketiga yang ada di Bursa Malaysia selepas pasaran Utama dan ACE.

Pasaran ini merujuk kepada pasaran baharu yang diwujudkan untuk memberi peluang kepada syarikat-syarikat permulaan terutamanya syarikat Perusahaan Kecil dan Sederhana (PKS) untuk mengumpul dana bagi tujuan untuk mengembangkan perniagaan ke tahap yang lebih tinggi.

Foto perasmian pasaran LEAP oleh Dato' Seri Najib pada tahun 2017

Pelaburan dalam saham-saham di pasaran LEAP dianggap agak berisiko kerana kecairan yang rendah berbanding dengan saham-saham dalam pasaran lain. Oleh itu, pasaran ini hanya tersedia untuk Pelabur Sofistikated yang dikatakan mempunyai pengetahuan yang lebih baik mengenai potensi dan risiko pulangan pasaran ini.

Saham-saham ini tidak banyak ditawarkan di Bursa Malaysia dan biasanya terpapar dengan warna kuning dalam platform dagangan.

Siapakah itu Pelabur Sofistikated?

Pelabur Sofistikated dikategorikan dalam beberapa kumpulan iaitu pelabur bertauliah, entiti bernilai bersih tinggi dan individu yang bernilai tinggi. Antara kriteria utama untuk menjadi Pelabur Sofistikated adalah seperti berikut:

Individu yang mempunyai aset peribadi bersih berjumlah RM 3,000,000 dan ke atas; atau

Individu yang mempunyai pendapatan tahunan kasar berjumlah RM 300,000 dan ke atas; atau

Sekiranya bersama pasangan, pendapatan tahunan kasar perlulah berjumlah RM 400,000 dan ke atas; atau

Perbadanan dengan jumlah aset bersih melebihi RM10,000,000 dan ke atas; atau

Syarikat yang berdaftar sebagai syarikat amanah di bawah Akta Syarikat Amanah 1949 yang mempunyai aset berjumlah RM10,000,000 dan ke atas; atau

Syarikat awam di bawah Akta Syarikat Malaysia 2016 yang disahkan oleh Suruhanjaya Sekuriti Malaysia untuk menjadi pemegang amanah dan mempunyai aset melebihi RM10,000,000

Cara mendaftar sebagai Pelabur Sofistikated

Individu atau entiti yang ingin mendaftar sebagai Pelabur Sofistikated perlulah menyediakan dokumen berkaitan kepada broker saham untuk membolehkan broker tersebut melakukan proses penilaian dan semakan "Kenali Klien Anda". Jika mencukupi segala syarat yang diperlukan, Pelabur Sofistikated ini boleh mula berdagang di pasaran LEAP dengan menggunakan akaun CDS sedia ada.

Memohon IPO secara Tawaran Persendirian

Peruntukan saham IPO biasanya diagihkan kepada 4 pihak iaitu awam, Tawaran Persendirian, peruntukan saham khas Bumiputera di MITI dan pekerja syarikat yang terlibat. Sebagai contoh, anda boleh melihat struktur peruntukan saham IPO syarikat SFPTECH Berhad di bawah:

Pelabur Sofistikated yang juga dikenali sebagai "High Net Worth Clients" sebenarnya layak untuk memohon saham-saham IPO secara Tawaran Persendirian atau (Private Placement). Kebiasaannya, saham IPO jenis ini ditawarkan secara blok dan setiap blok mempunyai nilai saham terkumpul berjumlah RM 250,000 atau sebanyak 1,000,000 unit saham. Ini adalah jumlah minima yang perlu dilanggan oleh Pelabur Sofistikated.

Kesimpulan

Pelabur Sofistikated ialah salah satu kategori pelabur yang terlibat dalam pasaran saham Bursa Malaysia. Sesiapa juga boleh menjadi Pelabur Sofistikated dengan syarat mereka perlu memenuhi kriteria yang ditetapkan seperti memiliki aset bersih peribadi bernilai RM 3,000,000 atau pendapatan kasar tahunan bernilai RM 300,000 dan ke atas.

Pelabur Sofistikated merupakan satu-satunya jenis pelabur yang mendapat akses untuk membeli dan menjual saham-saham dalam pasaran LEAP. Selain itu, mereka juga layak memohon saham IPO secara Tawaran Persendirian.


SkyWorld - Pembangun Hartanah Kediaman dan Komersial Bertingkat Tinggi

1. Butiran IPO syarikat SkyWorld

2. Latar belakang perniagaan syarikat

SkyWorld melalui anak syarikatnya terlibat dalam perniagaan pembangunan hartanah, pelaburan hartanah, perkhidmatan pengurusan, pengurusan kewangan, perniagaan e-dagang dan perkhidmatan perundingan pengurusan.

Syarikat ini memfokuskan kepada pembangunan kediaman dan komersial bertingkat tinggi dengan penawaran harga yang berpatutan. Setakat ini, semua pembangunan hartanah mereka berpusat di bandar raya Kuala Lumpur.

3. Berjaya menyiapkan 7 pembangunan kediaman, komersial dan mampu milik semenjak 2014

Sejak permulaan perniagaan SkyWorld pada tahun 2014, mereka mempunyai rekod prestasi selama 8 tahun dalam pembangunan hartanah dan prestasi ini disokong oleh penyelesaian 7 pembangunan hartanah termasuk hartanah kediaman, komersial dan mampu milik dengan nilai pembangunan kasar (GDV) keseluruhan sebanyak RM 3.05 bilion.

4. Sedang dalam proses untuk menyiapkan 5 pembangunan hartanah

Mereka juga sedang dalam proses untuk menyiapkan 5 pembangunan hartanah yang sedang berjalan dengan nilai pembangunan kasar (GDV) keseluruhan sebanyak RM2.28 bilion yang dijangka akan selesai pada tahun 2026.

Antara projek tersebut ialah pembangunan SkyVogue Residences di Taman Desa, SkySierra di Setiawangsa, EdgeWood Residences di Setapak dan SkyAwani V Residences di Sentul.

5. Skor QLASSIC melebihi purata industri

Berdasarkan data yang diperoleh daripada CIDB, syarikat SkyWorld mencatatkan skor QLASSIC yang melebihi purata keseluruhan industri yang bernilai antara 69% hingga 73% pada tahun 2017 dan 2020.

QLASSIC merupakan sistem atau kaedah untuk mengukur dan menilai kualiti kemahiran kerja berdasarkan Construction Industry Standard. Secara mudahnya, lagi tinggi QLASSIC skor, lagi tinggi kualiti sesuatu bangunan tersebut.

6. Mencatatkan pertambahan pendapatan dari tahun 2020 hingga 2022

Mereka berjaya mencatatkan peningkatan dalam pendapatan syarikat sebanyak 50.89% iaitu dari RM 523.86 juta pada tahun 2020 hingga RM 790.43 juta pada tahun 2022. Peningkatan pendapatan ini dibantu oleh penyiapan projek kediaman, komersial dan mampu milik.

Pada tahun 2022, segmen kediaman mampu milik menyumbang sebanyak 41.62% kepada seluruh pendapatan syarikat. Ini berkesinambungan dengan matlamat SkyWorld iaitu bukan sahaja untuk menyediakan penempatan yang bukan sesuai dengan pendapatan purata rakyat Malaysia, bahkan lokasi bangunan yang strategik di sekitar ibu kota Kuala Lumpur.

7. Menempa nama dalam Malaysia Book of Records

SkyWorld telah mencapai dua pencapaian penting dengan bangunan SkyAwani 3 Residences. Pencapaian pertama mereka ialah penyelesaian projek perumahan mampu milik yang tepat pada masanya di Setapak.

Yang kedua, SkyBridge yang terletak di tingkat 52 telah dianugerahkan dengan gelaran Jambatan Langit Kediaman Tertinggi di Malaysia oleh The Malaysia Book of Records.

8. Penggunaan dana daripada IPO

Dana yang diperoleh daripada IPO akan digunakan oleh syarikat untuk pembelian tanah untuk pembangunan, modal kerja untuk penyiapan projek dan lain-lain.

9. Strategi perniagaan dan rancangan masa hadapan

Salah satu perancangan SkyWorld adalah untuk melancarkan 11 pembangunan di kawasan Wilayah Persekutuan Kuala Lumpur yang dianggarkan berkeluasan kira-kira 41.61 ekar secara berperingkat bermula dari tahun 2023 hingga 2026.

Ini akan memberikan peningkatan kepada nilai pembangunan kasar (GDV) sebanyak sebanyak RM 4.61 bilion.

10. Kadar jualan melebihi 90%

SkyWorld secara puratanya berjaya menjual lebih 90% unit rumah kepada pembeli untuk projek yang sudah siap dan juga projek yang sedang dalam pembangunan.

11. Berdepan dengan risiko "Overhang Properties".

"Overhang Properties" merujuk kepada hartanah kediaman yang telah siap dan bersedia digunakan tetapi masih belum terjual selepas sembilan bulan.

Pada tahun 2021, jumlah kelebihan hartanah kediaman bertingkat tinggi di Kuala Lumpur meningkat sebanyak 29.8% manakala pelancaran unit kediaman bertingkat tinggi menurun sebanyak 41.0%.

Sementara itu, untuk kelebihan hartanah komersial bertingkat tinggi pada tahun 2021, Kuala Lumpur mencatatkan peningkatan sebanyak 10.2% berbanding dengan 81.4% pada tahun 2020.


Smart Money Screener: Mencari Saham di Fasa Accumulation

Screener
 adalah satu platform yang membantu pelabur untuk tapis saham yang berpotensi. Di iSaham, ada beberapa
screener free
 yang boleh digunapakai. Antaranya adalah
smart money screener
.

Smart money screener ini diinspirasikan daripada teori
The Richard Wyckoff Method
. Ada juga yang memanggil sebagai strategi
Volume Spread Analysis Method
. Secara umumnya, ia adalah strategi yang cubaan untuk mengesan
smart money
 atau lebih dikenali di Malaysia sebagai 'jerung' dalam pasaran saham.

Siapakah Richard Demille Wyckoff?

Gambar: Wyckoff Stock Market Institute

Richard Demille Wyckoff yang dilahirkan pada tahun 1873, merupakan perintis awal abad ke-20 dalam pendekatan teknikal untuk mengkaji pasaran saham. Beliau dikenali sebagai salah satu daripada lima
legendary
penganalisis teknikal, bersama dengan Dow, Gann, Elliott dan Merrill. Wyckoff juga adalah pengasas, penulis dan
editor
untuk
 The Magazine of Wall Street
(diasaskan pada 1907). Wyckoff banyak memerhatikan permainan dan cara legenda pada zamanya berdagang di pasaran saham, termasuklah JP Morgan adn Jesse Livermore.

Wyckoff Price Cycle

Kajian beliau mengenai
price action
 digabungkan dalam
Wyckoff Market Cycle Theory
dan ia masih digunakan secara meluas dalam perdagangan sehingga hari ini.

Menurut pendekatan Wyckoff, kitaran harga mempunyai 4 peringkat:
accumulation
,
markup
,
distribution
 dan
markdown
. Beliau menggariskan bahawa elemen utama dalam pembangunan trend dalam saham sama ada
bullish
 atau
bearish
, ditandakan dengan tempoh
accumulation
 dan
distribution
.

Rajah di bawah adalah gambaran bagaimana beliau mengkonseptualisasikan persediaan
smart money
 ini melaksanakan aktiviti perdagangan di pasaran
bull
 dan
bear.

Sumber: StockCharts

Wyckoff menjelaskan masa untuk
entry long position
 adalah pada akhir fasa
accumulation
, manakala
entry
 untuk
short position
 adalah pada penghujung fasa
distribution
 sebelum membuat penurunan harga.

Screening saham mengikut ciri-ciri teori Wyckoff

Seperti yang dinyatakan,
smart money screener
adalah diilhamkan daripada teori Wyckoff.
Sceener
 ini membantu pelabur menapis saham yang berada di fasa
accumulation
 atau fasa akhir
accumulation
 sebelum bergerak ke arah
markup
.

Mari lihat contoh saham
SCGM

Carta saham SCGM Bhd

Saham SCGM telah melalui fasa
accumulation
 yang agak lama daripada pertengahan tahun 2019 hingga pertengahan tahun 2020. Proses
accumulation
 ini adalah peringkat pertama kitaran harga Wyckoff. Proses ini juga akan menghasilkan
trading range
 seperti dalam kotak yang dilukis seperti carta diatas.

Kemudian selepas fasa akhir
accumulation
 ini akan disusuli dengan fasa
markup
 seperti saham SCGM yang memulakan
uptrend
 pada pertengahan tahun 2020.

Kesimpulan

Screener ini dapat memudahkan pelabur untuk mencari saham yang berpotensi. Kalau nak
entry
 dan
exit
 saham mestilah bergantung kepada strategi masing-masing. Sama ada nak
entry
 bila
breakout
,
entry
 di
near support
 atau lain-lain cara, terpulang kepada strategi pelabur. Paling penting, pemilihan saham mestilah mengikut kesesuaian risiko yang boleh dihadapi.

Rujukan

StockCharts

Investopedia


SNS - Mengembangkan Perkhidmatan Berasaskan Langganan DaaS

SNS Network Technology Berhad
 terlibat dalam penjualan produk ICT yang terdiri daripada perkakasan, peranti dan perkakasan berkaitan.

Harga IPO:

RM 0.25

Status syariah:

Dinilai syariah oleh SAC

Pasaran:

ACE

Permodalan pasaran:

RM 403.2 juta

Nisbah PE:

11.21

Permohonan ditutup:

18 Ogos 2022

Cabutan saham:

22 Ogos 2022

Tarikh penyenaraian:

2 September 2022

Bisnes SNS Network

SNS Network Technology Berhad diperbadankan pada 26 Januari 2016 secara
privated limited company
 dan kemudian ditukarkan kepada
public limited company
 pada 30 Julai 2021. Syarikat ini mempunyai sejarah operasi selama 24 tahun dalam industri produk dan perkhidmatan ICT di Malaysia. Struktur syarikat adalah seperti berikut:

Struktur syarikat SNS Network

SNS Network, melalui anak syarikatnya terlibat terutamanya dalam penyediaan produk, perkhidmatan dan penyelesaian ICT seperti:

Penjualan produk ICT yang terdiri daripada perkakasan, peranti dan perkakasan berkaitan, serta penyediaan perkhidmatan dan penyelesaian ICT

Penyediaan perkhidmatan pembaikan peranti dan berkaitan untuk syarikat Apple, serta penjualan perkhidmatan jalur lebar.

Model perniagaan syarikat SNS Network adalah seperti berikut:

Model perniagaan SNS Network

Pasaran di Malaysia adalah penyumbang utama kepada pendapatan syarikat, dimana menyumbang antara 67.1% hingga 89.3% untuk FYE 2019 hingga 2022. Pendapatan selebihnya diperoleh terutamanya dari Hong Kong dan Singapura.

Kesan COVID-19 terhadap bisnes

Disebabkan pandemik COVID-19, Kerajaan Malaysia telah mengenakan pelbagai fasa sekatan pergerakan di seluruh negara. Perniagaan dan operasi SNS Network menghadapi gangguan sementara akibat wabak pandemik COVID19, dimana syarikat SNS tidak dapat beroperasi semasa PKP Pertama. Namun begitu, SNS Network dibenarkan beroperasi semula bermula PKP tempoh kedua dengan mematuhi perubahan dalam SOP yang digariskan oleh MITI dan pihak berkuasa.

Semasa PKP pertama, kedai fizikal SNS Network tidak dapat beroperasi dan telah memberikan kesan kepada jualan syarikat. Namun, selepas PKP pertama, hasil jualan syarikat beransur pulih dan secara tidak langsung pendapatan meningkat bagi tahun kewangan yang ditinjau. Peningkatan pendapatan ini didorong oleh peningkatan jualan secara
online
. Tambahan pula, pandemik COVID-19 telah membawa kepada perubahan dalam tingkah laku pengguna, yang membawa kepada peningkatan dalam amalan kerja dari rumah (
work from home
) dan kelas maya yang membawa kepada permintaan yang lebih tinggi untuk produk ICT dan perkhidmatan jalur lebar.

Prestasi kewangan

SNS Network Technology Berhad menunjukkan pendapatan yang menaik dari tahun kewangan 2019 sehingga tahun kewangan 2022. Pendapatan mereka meningkat sebanyak 13.65% iaitu daripada RM 594.14 juta pada tahun 2019, menjadi RM 675.28 juta pada tahun 2020. Pertumbuhan pendapatan kemudiannya berterusan pada tahun fiskal 2021 dan 2022, dengan peningkatan masing-masing sebanyak 6.84% dan 54.13%.

Prestasi kewangan

Pendapatan syarikat SNS Network dibahagikan kepada 2 segmen iaitu penjualan produk ICT dan perkhidmatan pembaikan peranti dan berkaitan, serta penjualan perkhidmatan jalur lebar.

Prestasi kewangan mengikut segmen

Jika dilihat pada rajah di atas, majoriti pendapatan adalah dari segmen penjualan produk ICT yang terdiri daripada perkakasan, peranti dan perkakasan berkaitan, serta penyediaan perkhidmatan dan penyelesaian ICT. Sepanjang FYE 2019 hingga 2022, penjualan produk ICT menyumbang 98.0%, 98.2%, 98.5% dan 98.9% kepada jumlah pendapatan syarikat.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Penggunaan hasil daripada IPO

Dana

Nilai (juta)

Peratusan (%)

Mengembangkan perkhidmatan berasaskan langganan DaaS

30.9

34.1

Membuka kedai runcit baharu

2.5

2.8

Pembinaan hab serantau

18.0

19.8

Aktiviti pemasaran

1.5

1.7

Pembayaran balik pinjaman bank

20.0

22.0

Modal kerja

13.12

14.5

Perbelanjaan penyenaraian

4.7

5.1

Jumlah

90.72

100.0

Majoriti dana yang dikutip daripada penyenaraian IPO iaitu sebanyak RM 30.9 juta bersamaan 34.1% daripada dana IPO akan digunakan untuk perbelanjaan modal bagi pengembangan perkhidmatan berasaskan langganan DaaS (
DaaS subscription-based service
). Perkhidmatan ini membolehkan pelanggan syarikat untuk
subscribe
 (cth.
subscription content
, pelbagai
ICT devices
,
software content
 dan perkhidmatan nilai tambah) mengikut keperluan perniagaan dan operasi mereka. SNS Network merancang untuk menggunakan RM2.50 juta untuk menubuhkan 10 kedai baharu di Malaysia, terutamanya 8 kedai di Lembah Klang, 1 kedai di Johor Bahru dan 1 kedai di Pulau Pinang.

Selain itu, RM 18 juta (19.8% daripada dana IPO) akan digunakan untuk pembinaan hab serantau, manakala RM 1.5 juta pula diperuntukkan untuk aktiviti pemasaran. Syarikat SNS Network memperuntukkan RM20 juta untuk membayar sebahagian pinjaman syarikat, iaitu berjumlah RM 14.65 juta pada CIMB Islamic Bank Berhad dan baki selepas itu akan digunakan untuk membayar balik pinjaman dari RHB Islamic Bank Berhad. Lebihan dana IPO ini akan dimanfaatkan sebagai modal kerja dan juga perbelanjaan penyenaraian.

Analisis bisnes dan industri SNS Network

Mengikut laporan IMR, SNS Network terlibat terutamanya dalam industri produk dan perkhidmatan ICT. Syarikat SNS Network terlibat dalam penjualan produk ICT yang terdiri daripada perkakasan, peranti dan perkakasan berkaitan. Selain itu, mereka juga adalah penyedia perkhidmatan pembaikan peranti dan yang berkaitan, serta menjual perkhidmatan jalur lebar.

Industri produk dan perkhidmatan ICT

Industri produk dan perkhidmatan ICT merujuk kepada pemain industri yang menawarkan produk ICT dimana digunakan untuk berkomunikasi,
networking
, penghantaran dan penerimaan maklumat.

Produk ICT termasuk komputer riba, desktop, monitor,
earphones
, radio, telefon bimbit dan lain-lain lagi. Perkhidmatan ICT pula termasuk penyediaan produk,
software installation
, perkhidmatan telekomunikasi dan perkhidmatan lain.

Segmen produk dan perkhidmatan ICT boleh digambarkan seperti berikut:

Segmen produk dan perkhidmatan ICT. Gambar: Prospektus

Prestasi industri

ICT, internet dan teknologi lain telah menjadi kepentingan dalam kehidupan seharian, di mana ia digunakan untuk komunikasi, sosial dan
networking
, e-dagang, e-sukan dan hiburan serta kerja dan pembelajaran. Peratusan individu yang menggunakan internet di Malaysia meningkat daripada 81.20% pada 2018 kepada 96.77% pada 2021.

Gambar: Prospektus

Peningkatan dalam aktiviti dalam talian ini mendorong permintaan yang tinggi untuk produk dan perkhidmatan ICT. Jika dilihat, peningkatan peratusan individu menggunakan komputer riba/ desktop meningkat daripada 70.50% pada 2018 kepada 83.45% pada 2021, dan peratusan individu menggunakan telefon bimbit/telefon pintar yang meningkat daripada 97.90% pada 2018 kepada 98.73% pada 2021.

Saiz industri produk dan perkhidmatan ICT diwakili oleh jualan produk ICT dan nilai tambah kasar perkhidmatan ICT. Jualan produk ICT meningkat daripada RM52.03 bilion pada 2018 kepada RM54.18 bilion pada 2019, tetapi menurun kepada RM50.98 bilion pada 2020. Jualan ini kemudian meningkat kepada RM54.63 bilion pada 2021. CAGR keseluruhan dari 2018 hingga 2021 ialah 1.64%.

Sumber: Prospektus syarikat

Sementara itu, nilai tambah kasar perkhidmatan ICT meningkat daripada RM17.63 bilion pada 2018 kepada RM19.53 bilion pada 2020, pada CAGR 5.25%. Smith Zander menganggarkan nilai tambah kasar perkhidmatan ICT ini telah meningkat daripada RM19.53 bilion pada 2020 kepada RM20.69 bilion pada 2021 pada tahun ke tahun dengan kadar pertumbuhan sebanyak 5.94%.

Sumber: Prospektus syarikat

Persaingan

SNS Network ialah
dealer
/
reseller
, terutamanya dalam penyediaan produk, perkhidmatan dan penyelesaian ICT.

Berdasarkan prospektus, persaingan SNS Network Technology di dalam industri dipilih berdasarkan kriteria seperti dibawah:

Pemain industri yang merupakan
dealer
/
reseller
 dan/atau
service providers
/
system integrators
, yang terlibat dalam penjualan produk ICT yang terdiri daripada
hardware
atau
 devices
 dan perkakasan berkaitan, dan penyediaan perkhidmatan dan penyelesaian ICT kepada perniagaan, agensi kerajaan dan institusi pendidikan.

Pemain industri dengan pendapatan lebih RM100 juta berdasarkan penyata kewangan terkini.

Antara pesaing SNS Network yang menepati kriteria-kriteria di atas adalah seperti berikut:

Pesaing syarikat SNS Network

Pesaing syarikat SNS Network

Perbincangan

Prestasi kewangan SNS Network menunjukkan peningkatan yang memberangsangkan dari segi pendapatan dan keuntungan sepanjang tahun 2019 sehingga 2021. Peningkatan ini didorong oleh permintaan yang tinggi untuk produk dan perkhidmatan ICT disebabkan aktiviti dalam talian meningkat sejak wabak COVID-19 melanda seluruh dunia.

Melalui penyenaraian IPO ini, SNS Network akan menggunakan jumlah besar dana yang dikumpul bagi mengembangkan lagi perniagaan syarikat terutamanya perkhidmatan berasaskan langganan DaaS. Saiz pasaran DaaS di Malaysia meningkat daripada RM139.95 juta pada 2018 kepada RM376.17 juta pada 2021, pada CAGR sebanyak 39.04%. Oleh itu, perancangan ini adalah langkah yang positif bagi meningkatkan lagi pendapatan dan keuntungan syarikat. Namun begitu, mereka perlu membuktikan keberkesanan perancangan mereka apabila disenaraikan di Pasaran ACE Bursa Malaysia nanti.


Spritzer - Pengeluar Air Mineral Kaya Silika Terbesar di Malaysia

Air merupakan khazanah yang tidak ternilai harganya. Umum mengetahui bahawa 70% komposisi tubuh kita terdiri daripada air. Mengikut kajian, tubuh kita boleh bertahan selama seminggu tanpa makanan tetapi hanya tiga hari tanpa air. Sebab inilah, kita digalakkan untuk sentiasa minum air yang bersih serta kaya dengan bahan mineral agar tubuh kita boleh berfungsi secara optimum.

Di Malaysia, mudah sahaja untuk kita mendapatkan akses kepada air minuman yang bersih. Sebagai contoh, kita boleh pergi ke pasaraya atau kedai runcit berdekatan dan beli sahaja produk air yang sudah dibotolkan dan dijual secara meluas. Antara produk air tempatan yang terkenal serta mudah untuk kita dapatkan ialah air botol berjenama Spritzer. Ini kerana, Spritzer merupakan pengeluar air mineral yang terbesar di Malaysia.

Spritzer Berhad

Ditubuhkan pada akhir 1980-an oleh Lim Kok Cheong, Spritzer kini merupakan perintis dan peneraju dalam industri air botol di Malaysia. Syarikat ini terlibat secara langsung dalam pembuatan, pemasaran dan penjualan produk air botol yang pelbagai. Selain daripada produk utamanya iaitu air mineral, banyak lagi jenama air lain yang sebenarnya dikeluarkan sendiri oleh Spritzer seperti Cactus, Summer, Desa, Tinge dan Pop.

Gambar:
Spritzer

Pengeluar Air Mineral Terbesar di Malaysia

Berdasarkan satu laporan yang dikeluarkan oleh
Euromonitor Research
, Spritzer memegang sebanyak 48% nilai jualan pasaran iaitu yang tertinggi dalam keseluruhan jualan air botol di Malaysia. Ini jauh meninggalkan dua pencabar utamanya iaitu Sea Master dan Evian, masing-masing dengan nilai jualan pasaran sebanyak 13.2% dan 9.8%.

Kecanggihan peralatan kilang yang dilengkapi dengan teknologi pembotolan automatik serta dipantau sepenuhnya oleh barisan jurutera yang profesional ialah salah satu sebab kenapa Spritzer mampu mendominasi pasaran air botol di Malaysia.

Proses pembotolan air di sini juga sangat menitikberatkan aspek kebersihan serta tiada sentuhan tangan berlaku dari sumber air sehingga kepada produk akhir. Setakat ini, Spritzer mempunyai tiga kilang pemprosesan di lokasi yang berlainan dengan kapasiti pengeluaran tahunan sebanyak 750 juta liter air.

Kilang pemprosesan air Spritzer yang terletak di Taiping, Perak. Gambar:
Spritzer

Hutan Hujan Berusia 220 Juta Tahun

Mungkin ramai antara kita yang terfikir, bagaimana Spritzer boleh mengekalkan kesegaran dan rasa air mineral mereka? Rahsianya ialah pada sumber air yang datang dari tapak hujan seluas 390 ekar di Taiping, Perak. Tapak sumber air semulajadi ini bebas daripada pencemaran kerana terletak sedalam 420 kaki di bawah tanah. Ketika disedut keluar, air akan melalui 5 lapisan batuan dan akan menyerap segala jenis mineral di sepanjang perjalanan.

Gambar:
Silica Waters

Air Mineral Kaya Silika

Proses pemendapan air yang lama di dalam tanah itulah punca kenapa air mineral Spritzer ini kaya dengan kandungan silika. Silika merupakan bahan mineral penting yang memberi kekuatan dan fleksibiliti kepada tisu penghubung badan manusia. Selain itu, silika juga membantu dalam proses mensintesis kolagen dalam badan secara semula jadi. Kolagen penting untuk menjadikan kulit, rambut dan kuku sihat.

Menurut satu jurnal, kandungan silika dalam air Spritzer adalah yang tertinggi jika dibandingkan dengan jenama air mineral yang lain di Malaysia.

Sumber:
Journal of Natural Sciences Research

Acilis by Spritzer - Produk Premium Terbaharu

Pada tahun 2019, Spritzer telah melancarkan produk premium terbaharunya iaitu Acilis by Spritzer. Air ini mengandungi jumlah silika terlarut yang lebih tinggi berbanding produk Spritzer yang lain iaitu sekitar 55.2 mg/L. Air ini juga mempunyai tahap PH yang seimbang iaitu sekitar 7.2 dan menjadikan ianya selamat untuk diminum oleh semua peringkat umur.

Oleh sebab itu, produk ini dijual dengan harga yang lebih tinggi dan banyak dieksport ke negara luar seperti United Kingdom dan Belanda disebabkan oleh permintaan yang semakin meningkat di sana.

Gambar:
Silica Waters

Bila sebut tentang produk air premium, mungkin ramai antara kita yang akan mula berfikir tentang produk air antarabangsa terkenal seperti Evian, Fiji dan Socosani. Tapi tahukah anda, kandungan silika yang terdapat di dalam sebotol air Acilis oleh Spritzer ini sebenarnya antara yang tertinggi di dunia jika dibandingkan dengan produk antarabangsa yang lain?

Sebagai langkah permulaan, anda mungkin boleh mengambil kira untuk membeli produk air Acilis oleh Spritzer di pasaraya yang terdekat sebelum membeli produk air lain yang lebih mahal. Di samping menyokong produk keluaran tempatan, banyak manfaat kesihatan lain yang anda juga akan dapat.

Sumber:
Water Purification Guide

Botol Berasaskan Tumbuhan Pertama di Malaysia

Tahukah anda bahawa Acilis by Spritzer ini ialah produk pertama di Malaysia yang menggunakan botol berasaskan tumbuhan dan dibotolkan sendiri di dalam negara. 30% daripada jumlah bahan plastik botol tersebut sebenarnya diperbuat daripada tebu.

Selain daripada kandungan plastik botol yang boleh dikitar semula sepenuhnya, penggunan botol berasaskan tumbuhan ini ialah langkah produktif yang diambil oleh Spritzer ke arah menjaga kelestarian alam sekitar untuk mengurangkan pelepasan gas karbon dioksida sesuai dengan slogan mereka iaitu "Go Nature, Go Spritzer".

Gambar:
Spritzer

Silika dan Penyakit Alzheimer

Penyakit Alzheimer ialah penyakit berkaitan saraf otak yang biasanya bermula secara perlahan-lahan dan memburuk secara berperingkat dari masa ke masa. Alzheimer inilah yang menyumbang hampir 60% kepada kes demensia yang berlaku. Gejala awal yang paling biasa adalah kesukaran untuk mengingati kejadian yang baru sahaja berlaku. Biasanya, orang akan panggil penyakit Alzheimer ini sebagai penyakit nyanyuk.

Menurut pakar toksikologi aluminium terkemuka dunia,
Profesor Christopher Exley
, selain faktor penuaan,
kajian makmal
 yang dijalankan mendapati aluminium juga merupakan punca utama seseorang itu menghidapi penyakit Alzheimer. Kandungan aluminium yang berlebihan di dalam badan akan menganggu sel-sel otak menyebabkan kemahiran berfikir seseorang mula merosot.

Sumber:
IOI Press

Kita sebenarnya sentiasa terdedah dengan aluminium dalam kehidupan seharian. Contoh yang paling mudah ialah air tin. Air yang disimpan di dalam bekas tin akan meningkatkan risiko untuk partikel aluminium meresap masuk ke dalam air. Jika kita minum air tersebut, partikel halus aluminium akan mula masuk dan merebak ke sel-sel badan dan mengganggu fungsinya. Oleh itu, kita perlu menyingkirkan kembali kandungan aluminium berlebihan yang ada dalam badan kita ini.

Kajian klinikal yang dijalankan oleh Professor Christopher di Keele University menunjukkan bahawa, kandungan silika di dalam air Spritzer boleh membantu penghidap Alzheimer untuk membuang kandungan aluminium berlebihan dalam badan mereka melalui perkumuhan air kencing.

Katanya, "individu yang menghidap penyakit Alzheimer digalakkan untuk minum sekurang-kurangnya 1 liter air mineral Spritzer setiap hari dan paras aluminium akan berkurangan secara efektif dalam jangka masa 12 minggu sahaja". Sepanjang kajian klinikal dilakukan, tiga daripada lapan individu yang menghidap penyakit Alzheimer terbukti mampu meningkatkan fungsi kognitif otak mereka.

Sumber:
Keele University

Kesimpulan

Malaysia sememangnya sebuah negara yang kaya dengan hasil bumi dan bahan mineral yang berguna untuk manusia. Spritzer merupakan salah satu syarikat tempatan yang pandai menggunakan kelebihan ini dengan menjadi pengeluar air mineral kaya silika terbesar di Malaysia. Selain daripada rasa air mineral yang menyegarkan, kandungan silika yang terkandung di dalamnya adalah baik untuk kesihatan kita.


SSF Home - Penyedia Kelengkapan Rumah

Butiran IPO syarikat SSF Home

Latar belakang perniagaan syarikat

SSF Home Group Berhad merupakan syarikat yang terlibat dalam peruncitan perabot, hiasan rumah dan produk kediaman melalui saluran runcit dan e-dagang. Syarikat ini menawarkan rangkaian perabot, hiasan rumah dan produk kelengkapan rumah untuk pelbagai kegunaan di bawah jenama SSFHOME, SSF - Great Lifestyle Made Affordable dan SSF.

Setakat 31 Disember 2022, SSF Home telah mempunyai sebanyak 41 buah cawangan di dalam pusat beli belah dan kawasan komersial di Malaysia.

Model perniagaan syarikat adalah seperti berikut:

Prestasi kewangan syarikat

Secara keseluruhan, pendapatan syarikat menunjukkan peningkatan dari tahun kewangan 2020 hingga 2021 disebabkan oleh amalan kerja dari rumah (
work from home
) yang telah menyumbang secara positif dalam jualan segmen produk syarikat.

Walau bagaimanapun, pendapatan syarikat mengalami penurunan dari tahun kewangan 2021 hingga 2022 kerana fasa perubahan Perintah Kawalan Pergerakan yang membenarkan pelanggan syarikat kembali semula bekerja secara fizikal di pejabat. Hal ini menyebabkan amalan kerja dari rumah telah berkurang dan memberi kesan terhadap jumlah jualan segmen produk syarikat.

Pendapatan syarikat SSF Home terdiri daripada empat segmen perniagaan di mana segmen perabot merupakan segmen utama yang menyumbang lebih daripada 50% kepada pendapatan syarikat.

Peratusan SSSG yang berubah-ubah

Pada tahun kewangan 2021, SSF Home mencatat nilai SSSG sebanyak 35.1% sebelum ia menurun kepada -29.6% pada tahun 2022. Hal ini demikian kerana syarikat mengalami penurunan dalam pendapatan yang disebabkan oleh faktor permintaan perabot yang berkurang pada tahun tersebut.

Same-store sales growth
(SSSG) merupakan satu kaedah untuk mengukur pertumbuhan dalam pendapatan yang dijana oleh cawangan runcit yang sama dalam satu tempoh dan dibandingkan dengan tempoh yang sepadan pada tahun sebelumnya.

Secara ringkas, semakin positif nilai SSSG, semakin baik prestasi semasa bagi cawangan runcit yang sama. Ia juga menunjukkan permintaan terhadap produk bagi cawangan tersebut itu sedang meningkat.

Pangkalan pelanggan yang melebihi 70,000

Dengan cawangan operasi yang melebihi 40 buah, SSF Home berjaya mencapai jumlah pelanggan yang besar dalam negara. Program keahlian yang merupakan salah satu strategi pemasaran mereka telah menarik minat pelanggan dan berjaya mengumpulkan seramai 75,620 pelanggan aktif. Dengan jumlah bilangan ini, ia mampu menyumbang sebanyak RM 152.86 juta kepada pendapatan syarikat pada tahun kewangan 2022 atau RM 2,178 bagi purata perbelanjaan setiap pelanggan.

Strategi IPO dan masa depan

Dana yang diperoleh daripada IPO akan digunakan untuk tujuan seperti berikut:

SSF Home berhasrat untuk mengukuhkan lagi kedudukan pasaran mereka dengan membuka 18 cawangan runcit baru di seluruh negara dalam masa tiga tahun, menjadikan jumlah keseluruhan sebanyak 52 cawangan runcit.

Risiko berkaitan perniagaan dan operasi

SSF Home mempunyai kebergantungan yang tinggi terhadap reputasi dan jenama mereka yang menyumbang secara signifikan terhadap pertumbuhan syarikat. Reputasi dan jenama syarikat ini adalah penting untuk menarik minat pelanggan dan mengekalkan hubungan dengan pihak pembekal. Sekiranya terdapat sebarang peristiwa negatif, ia boleh memberi kesan terhadap pelanggan dan perniagaan syarikat.

Perbincangan

SSF Home merupakan syarikat peruncitan perabot yang mempunyai jumlah cawangan yang besar di Malaysia. Dengan reputasi dan jenama yang kukuh, SSF Home mampu mengumpulkan pelanggan aktif melebihi 70,000 pelanggan yang turut menyumbang secara signifikan terhadap pendapatan syarikat.

Dari segi pendapatan syarikat, SSF Home mencatatkan pertumbuhan yang positif pada tahun 2021 disebabkan permintaan produk yang tinggi kerana amalan kerja dari rumah. Namun, pendapatan syarikat mengalami penurunan kerana perubahan amalan kerja dari rumah yang berkurang.

Melalui dana IPO yang bakal diperoleh, SSF Home akan mengukuhkan lagi kedudukan pasaran mereka melalui pembukaan 18 cawangan runcit baru dalam masa tiga tahun.


Status Syariah dalam Penggunaan Pembayaran Shopee Pay Later

Pada zaman dahulu, penggunaan sistem barter mula digunapakai dalam kalangan masyarakat untuk menukarkan barangan yang dikehendaki secara persetujuan antara dua pihak. Namun, dalam era kemajuan teknologi telah menyebabkan dunia pembelian mempunyai pilhan kepada pengguna sama ada membeli secara bersemuka atau secara dalam talian. Kini, pelbagai platform membeli-belah secara dalam talian e-dagang diperkenalkan seperti Shopee, Lazada, Amazon dan pelbagai lagi.

Aplikasi Shopee

Platform secara dalam talian Shopee telah memberikan pelbagai pilihan dan penjimatan masa kepada pengguna untuk membeli barangan. Pengguna hanya perlu memilih barangan dan kemudian membuat pembayaran serta menunggu barangan tersebut dihantar melalui rangkaian penghantaran kurier ke rumah anda. Aplikasi ini mempunyai pelbagai pilihan produk sehingga pengguna rambang mata terutamanya pada hari Jualan Shopee. Dalam aplikasi Shopee terdapat pelbagai pilihan pembayaran sama ada melalui
cash on delivery, online banking, Shopee wallet
 dan
Shopee Pay Later.

Apa itu Shopee Pay Later?

Pihak Shopee telah memperkenalkan satu mekanisme pembayaran baharu kepada pelanggan mereka. Pembayaran ini dikenali sebagai Shopee Pay Later atau SpayLater. Ia menggunakan konsep pengguna membeli barangan terlebih dahulu dan membayarnya pada kemudian hari.

Seterusnya pengguna mempunyai pilihan sama ada membayar sekaligus pada bulan hadapan atau memilih pelan ansuran selama beberapa bulan. Ia melibatkan 2 bulan, 3 bulan atau 6 bulan pembayaran.  Ansuran ini akan melibatkan yuran servis sebanyak 1.25% sebulan.

Gambar:
Shopee

Pengguna yang lewat membuat pembayaran ansuran akan dikenakan caj lewat sebanyak 1.5%. Pihak Shopee telah melantik syarikat SeaMoney Capital Malaysia Sdn Bhd untuk menguruskan sistem pembayaran ansuran Shopee.  Pihak SeaMoney akan bayar terlebih dahulu jumlah ansuran oleh pembeli kepada penjual Shopee.

Kemudian, pembeli tersebut akan perlu membayar kepada pihak SeaMoney sama ada secara pembayaran sekaligus sebulan atau ansuran. Konsep ini dianggap pembeli akan berhutang terlebih dahulu untuk mendapatkan barangan tersebut.

Timbulnya isu Syariah

Isu ini timbul apabila kaedah pembayaran ini melibatkan pembayaran hutang dan caj berlebihan yang dikenakan. Terdapat pelbagai persoalan melibatkan hukum sama ada ia halal atau haram menggunakan Spay Later terutamanya melibatkan pengguna Islam.

Gambar: Shopee

Persoalan ini telah dijawab secara mendalam oleh pihak Mufti Wilayah Persekutuan. Menurut pandangan yang dinyatakan terdapat beberapa perkara syariah yang telah timbul dalam sistem pembayaran Shopee Pay Later adalah seperti berikut:

Bagi
cara pembayaran secara one-off
 atau pembayaran sekaligus dalam tempoh sebulan, tiada timbulnya isu syariah sekiranya pembayaran tersebut diselesaikan dalam tempoh sebulan yang ditetapkan. Namun, sekiranya pengguna gagal dan lewat menyelesaikan pembayaran. Ia akan dikenakan caj lewat pembayaran. Maka berlakunya riba yang diharamkan Syarak.

Bagi
pembayaran secara ansuran,
terdapat dua isu syariah yang timbul iaitu caj pemprosesan dan caj lewat pembayaran. Hal ini disebabkan setiap caj pemprosesan dan caj lewat pembayaran yang dikenakan melebihi kos operasi dan kerugian sebenar. Ia adalah sebahagian daripada riba.

Kesimpulan

Oleh itu, kita sebagai masyarakat beragama Islam perlulah mengelakkan sebarang aktiviti atau pun perkara yang melibatkan riba. Hal ini demikian kerana riba adalah haram dan berdosa besar dalam agama Islam. Melalui firman Allah SWT:

وَأَحَلَّ اللَّهُ الْبَيْعَ وَحَرَّمَ الرِّبَا

Maksudnya:

Allah telah menghalalkan berjual-beli (berniaga) dan mengharamkan riba.

Surah al-Baqarah (275)

Rujukan

Mufti Wilayah Persekutuan

Terma dan Syarat penggunaan Shopee Pay Later


Cara Guna Stop Limit

1. Pilih saham yang nak set stop loss, dan tekan butang SELL

2. Tukarkan setting LIMIT ke STOP LIMIT seperti gambar di bawah

3. Ada dua jenis price yg anda kena faham - PRICE dan STOP PRICE

4. Set PRICE dan STOP PRICE. STOP PRICE ialah trigger price, dimana apabila harga mencapai harga ini, sistem akan queue sell menggunakan harga dalam kotak PRICE.

5. Sebagai contoh seperti gambar di bawah, saya set STOP PRICE pada 0.295. Apabila harga mencapai STOP PRICE 0.295, sistem akan queue sell pada harga PRICE 0.295.

6. Kalau anda takut harga terlalu cepat jatuh selepas trigger STOP PRICE, anda boleh setkan PRICE kepada 0.290 untuk potong queue. Kalau pening, gunakan saja nombor yang sama untuk PRICE dan STOP PRICE.

7. Feature ini juga boleh digunakan untuk buy, dimana anda nak beli sekiranya harga naik ke sesuatu paras (buy on breakout)


Strategi 2021 Menurut Kajian UOB

UOB Kay Hian telah membuat kajian dan strategi pelaburan saham untuk tahun 2021. Dari sini, kami mengolah dan ringkaskan sektor apa yang anda boleh pantau untuk tahun 2021 nanti.

Apa yang berlaku 2020

Tahun 2020 menyaksikan krisis ekonomi yang tak pernah diduga. Semua pasti cakna bagaimana krisis wabak Covid-19 ini mengganggu aktiviti perniagaan fizikal. Banyak sektor ekonomi terjejas yang menyebabkan penurunan pendapatan, kehidupan manusia pula berubah dibayangi wabak ini.

Dunia kini berada di satu episod di mana semua mata melihat vaksin yang kini telah dikeluarkan, dan sekiranya ia mampu mengembalikan semula gaya kehidupan yang selama ini kita jalani.

Peluang 2021

Dengan bermulanya episod pemerhatian vaksin, kita dibawa dengan sentimen positif untuk pembukaan semula ekonomi.

Sekiranya vaksin berjaya mengembalikan keadaan dunia seperti sedia kala, perniagaan tidak lagi dijejaskan oleh pergerakan kawalan.

Bank bakal melihat lebih banyak perbelanjaan yang boleh diterjemah kepada pinjaman yang lebih banyak.

Lebih banyak barangan jualan dapat dijual apabila had pelanggan dalam premis tidak lagi dikenakan.

Tema Pembukaan semula ekonomi

Pembukaan semula ekonomi mungkin akan menjadi tema utama pasaran pada 1Q2021. Tema ini boleh dipecahkan kepada beberapa aspek. Di bawah aspek ini, kami sertakan dengan sektor yang berkaitan. Jadi, anda boleh perhatikan sektor di bawah ini apabila aspek pembukaan ekonomi ini dilihat menjadi tema semasa.

Pembukaan sempadan

Penerbangan

Hiburan, pelancongan

Boleh dilihat di sektor
Travel, Leisure and Hospitality

Barangan pengguna

Peruncit

REIT

Pemulihan berkitaran

Komoditi

Bank

Oil & Gas

Pembinaan

Bahan Binaan

Automotif

Hartanah

Pengeluaran vaksin

Farmaseutikal

Vaksin

Logistik

Terdedah kepada profit-taking

Glove

Farmaseutikal

Tinjauan sektor

Secara ringkas, UOB menilai sektor-sektor di bawah sebagai Overweight (dijangka akan outperform indeks).

Bank

Pembinaan

Consumer

Travel, Leisure and Hospitality

Pembuatan Glove

REIT

Utility

Sektor di bawah ini pula dinilai sebagai Market Weight

Automotif

Healthcare

Oil & Gas

Plantation
Property Developer

Technology

Telecommunication

Saham utama untuk dipantau

Axiata Group

Genting Malaysia [NS]

Inari Amertron

Mr D.I.Y. Group (M)

My EG Services

Pentamaster Corporation

Press Metal Aluminium Holdings


Strategi Heikin-Ashi: Cara Berdagang Mengikut Trend

Mungkin pelabur pernah mendengar atau menggunakan Heikin-Ashi (HA)
candle
 ketika menganalisa carta saham. Bentuk atau rupa Heikin-Ashi seakan sama dengan
Japanese candlestick
 yang biasa digunakan oleh para pelabur. Tetapi, kegunaan
candle
 Heikin-Ashi yang terbentuk berbeza dengan
candle
 yang biasa pelabur gunakan.

Gambar: Investopedia

Di Jepun, Heikin-Ashi bermaksud
average bar
 atau bar purata dimana ia digunakan untuk mengenal pasti
trend
 pasaran saham. Kaedah Heikin-Ashi yang menggunakan data harga purata yang membantu menapis
 noise
 jangka pendek menjadikan carta saham lebih mudah untuk dibaca dan
trend
 juga lebih mudah untuk dianalisa.

Pengiraan Heikin-Ashi

Gambar: Formula Heikin-Ashi

Gambar di atas adalah formula yang digunakan untuk Heikin-Ashi. Ia dikira mengikut tempoh masa yang dipilih di dalam carta, contohnya seperti carta seminggu, sehari atau sejam. Dalam pengiraan
candlestick
 ini, ia menggunakan data
open-close
 Heikin-Ashi dari tempoh sebelumnya dan juga data
open-high-low-close
 (OHLC) dari tempoh semasa. Pelabur tidak perlu menghafal atau mengira Heikin-Ashi ini kerana ia telah dikira secara automatik oleh sistem. Para pelabur hanya perlu memahami konsep dan teknik penggunaan
candle
 sahaja.

Teknik penggunaan Heikin-Ashi?

Terdapat pelbagai teknik atau strategi yang boleh dilakukan dengan Heikin-Ashi
candle
. Contoh boleh dilihat pada carta saham D&O dibawah:

Gambar: Carta D&O

Mengenal pasti permulaan trend saham

Ini adalah strategi yang umum dan selalu digunakan oleh para pelabur dimana mereka menggunakan Heikin-Ashi untuk mengenal pasti trend semasa sesuatu saham. Pelabur juga boleh melihat permulaan
trend
 saham tersebut sama ada ia menunjukkan kenaikan (HA Hijau) atau penurunan (HA Merah) yang kuat.

Jika ada saham yang dalam keadaan
trend
 menurun atau membuat
pullback
 dan kemudian HA
candle
 hijau muncul, ia mungkin petanda bagi saham tersebut akan membuat permulaan
trend
 baharu. Pelabur boleh memperhatikan pergerakan saham tersebut sama ada ia berpotensi untuk membuat kenaikan atau tidak.

Heikin-Ashi tanpa shadow

Mengenal pasti Heikin-Ashi tanpa
shadow
 bawah adalah salah satu isyarat kekuatan saham itu untuk menaik, manakala Heikin-Ashi tanpa
 shadow
 atas adalah sebaliknya, dimana ia menunjukan kekuatan saham itu untuk menurun. Teknik ini secara tidak langsung membantu pelabur untuk
ride the trend
 atau mengambil peluang untuk mendapat keuntungan kepada mereka ketika saham sedang dalam keadaan menaik. Jika berlaku sebaliknya, ia dapat memberi isyarat kepada pelabur untuk menjauhi saham yang sedang menurun.

Candle Heikin-Ashi kecil

Kemunculan
candle
 Heikin-Ashi yang kecil adalah isyarat kepada pelabur untuk berhati-hati kerana terdapat kemungkinan bahawa
trend
 saham sudah berhenti atau akan membuat
pullback
 sementara. Dalam situasi ini pelabur hendaklah tidak terburu-buru melakukan perdagangan dalam sesuatu saham. Sebaiknya mereka perlu menunggu pengesahan harga saham itu untuk bergerak dahulu, sama ada menaik atau menurun.

Kekurangan Heikin-Ashi

Heikin-Ashi juga sama seperti teknik atau indikator yang lain, ia juga mempunyai kekurangan. Oleh kerana
candle
 ini dikira secara purata menggunakan harga lama, ia tidak menunjukkan harga yang sebenar dan memberikan
signal
 yang lambat. Oleh itu, teknik HA tidak sesuai digunapakai oleh pedagang aktif atau
scalper
. Selain itu,
candle
 HA juga tidak menunjukkan
 price gap
. Kebiasaannya, jika ada sebuah saham melonjak naik atau turun dan membuat
price gap,
 ini mungkin disebabkan beberapa faktor seperti pengumuman pendapatan dan lain-lain. Pelabur akan menilai momentum saham tersebut dan juga menetapkan
stop loss
atau
entry
 berdasarkan
price gap
.

Rumusan

Heikin-Ashi secara umumnya mudah difahami oleh para pelabur. Ia juga telah banyak digunakan terutamanya oleh pelabur baharu. Namun, penggunaan Heikin-Ashi mungkin tidak sesuai digunakan oleh sesetengah pelabur atas sebab pergerakannya yang agak ketinggalan. Justeru, ia tidak dapat menunjukkan harga sebenar sesuatu saham. Oleh kerana itu, pelabur hendaklah memilih strategi yang sesuai bergantung kepada objektif pelabur sendiri.

Rujukan

1.
Investopedia

2.
CFI


Gambar: BNM

Pada 23 Julai lalu, Perdana Menteri Tun Mahathir telah melancarkan Strategi Literasi Kewangan Kebangsaan 2019-2023. Inisiatif ini dilancarkan untuk meningkatkan literasi kewangan rakyat Malaysia dan menggalakkan tabiat kewangan yang bertanggungjawab dalam kalangan masyarakat. Ia diterajui di bawah gabungan Bank Negara Malaysia dan Securities Commission dalam satu platform yang dinamakan sebagai
Financial Education Network (FEN)
.

Kadar hutang isi rumah adalah tinggi

“Hutang isi rumah di Malaysia adalah tinggi pada kadar 82.1% daripada KDNK”. Itulah yang disebut dalam ucapan Perdana Menteri. Peratusan ini adalah lebih tinggi dari negara-negara yang mempunyai KDNK tinggi seperti Italy, Jepun dan Amerika Syarikat. Walaupun risiko hutang isi rumah (household debt) keatas kestabilan domestik masih dalam keadaan terkawal, namun terdapat tanda-tanda kesukaran peminjam untuk bayar balik hutang. Ini adalah lebih ketara bagi isi rumah berpendapatan kurang daripada RM 5000 sebulan dan tinggal di kawasan bandar.

Mengupayakan keputusan kewangan yang bijak

Gambar: Buku Strategi Literasi Kewangan Kebangsaan

Dalam persekitaran kewangan yang semakin kompleks, literasi dan kemahiran kewangan adalah penting untuk melindungi diri dari sebarang tawaran yang tidak adil atau sebarang penipuan. Ia adalah first line of defence dari aktiviti pasaran yang tidak adil mahupun yang bersifat jenayah. Selain itu, Terdapat beberapa strategi utama yang digariskan FEN untuk mencapai objektif literasi kewangan dalam masyarakat, antaranya:

menyemai nilai murni sejak usia muda

meningkatkan akses orang ramai kepada maklumat, alat kewangan serta sumber berkaitan pengurusan kewangan

memupuk tabiat kewangan yang positif dalam kalangan kumpulan yang disasarkan

memperkasa amalan perancangan persaraan dan kewangan jangka panjang

mengumpul dan melindungi harta

Strategi ini akan disasarkan bagi setiap peringkat kehidupan termasuklah peringkat sekolah, bekerja, berkeluarga dan persaraan. Usaha ini akan dijalankan secara konsisten oleh ahli-ahli FEN, dan mereka juga mengalu-alukan kerjasama sektor awam yang lain dan juga sektor swasta.

Memperkasakan rakyat dengan pengetahuan dan kemahiran kewangan

Antara hasil strategik yang ingin dicapai adalah supaya masyarakat bijak untuk menyimpan, mengurus dan melindungi wang. Selain itu, usaha ini ingin memperkasakan keupayaan rakyat untuk merancang dan melabur untuk masa depan yang mampan. Buat masa ini, pemerhatian menunjukkan tidak ramai yang bersedia untuk menghadapi situasi di luar jangkaan.

Sebanyak 52% rakyat Malaysia sukar untuk menyediakan RM1,000 sekiranya berlaku sesuatu kecemasan. Mengejutkan juga, 17% rakyat Malaysia sahaja yang mempunyai insurans hayat dan perlindungan takaful. Pelbagai lagi data yang menunjukkan bahawa rakyat Malaysia tidak mempunyai perlindungan di masa susah dan juga pengetahuan yang cukup untuk membuat keputusan kewangan. Oleh itu, strategi di bawah FEN ini juga bertujuan untuk memperkasakan rakyat untuk melindungi harta mereka sendiri daripada penipuan kewangan.

Pelbagai inisiatif FEN sedang dijalankan

Gambar: Financial Education Network

Pada masa ini, inisiatif pendidikan kewangan telah pun bermula dalam pelbagai bentuk. Antaranya E-Pembelajaran Sektor Awam buat penjawat awam yang dijalankan oleh BNM. Selain itu, Kementerian Pendidikan Malaysia juga mengaplikasi elemen pendidikan kewangan dalam kurikulum sekolah rendah dan menengah melalui subjek-subjek matapelajaran. Integrasi elemen literasi kewangan adalah dilaksanakan menurut tema atau bidang pembelajaran yang bersesuaian.

SC pula membawa inisiatif pendidikan kewangan dengan InvestSmart(R) yang bertujuan mewujudkan pelabur yang lebih bermaklumat. Seorang pelabur yang bijak perlulah pandai menilai sesebuah pelaburan dari segi kesahihan dan potensi yang boleh didapati. Banyak lagi inisiatif yang telah dijalankan oleh ahli-ahli FEN, antara yang belum disebut ialah Permodalan Nasional Berhad (PNB), Kumpulan Wang Simpanan Pekerja (KWSP), Agensi Kaunseling dan Pengurusan Kredit (AKPK) dan Perbadanan Insurans Deposit Malaysia (PIDM).

Ahli-ahli FEN

Dalam masa yang sama juga, Strategi Kebangsaan ini turut berganding usaha dalam bidang penyelidikan dan perkongsian data. Data dan penyelidikan ini akan menyumbang kepada penggubalan dasar supaya lebih efektif dan menepati objektif. Hasil kajian ini juga boleh dikongsi secara terbuka sebagai pengetahuan kewangan untuk meningkatkan kesedaran masyarakat.

Sebuah inisiatif yang bagus

Kami berpendapat inisiatif ini adalah suatu usaha yang bagus ke arah kemantapan ekonomi rakyat Malaysia. Kami di iSaham juga berterusan menjalankan bahagian kami untuk mencelikkan orang ramai tentang ilmu pelaburan terutamanya saham Bursa Malaysia. Di iSaham, kami menyediakan kelas yang mampu dibayar oleh semua dengan ilmu yang berkualiti. Ini adalah selaras dengan visi kami untuk membantu orang ramai melabur dengan lebih maher.


Sumber Kuasa Bateri Kenderaan Elektrik

Segmen kenderaan elektrik semakin rancak dalam industri automotif terutamanya dalam pasaran Eropah. Tidak juga ketinggalan jenama gergasi daripada pasaran asia seperti Toyota, Hyundai, BYD, Nissan dan Honda mula mempergiat pengeluaran kenderaan elektrik. Tidak mustahil pada masa hadapan penggunaan sepenuhnya kenderaan elektrik berbanding kenderaan konvensional dalam pasaran industri automotif dapat dilihat di setiap negara. Tahukah anda, apakah jenis-jenis sumber kuasa bateri yang terdapat dalam kenderaan elektrik?

Sumber Kuasa Bateri

Kenderaan Elektrik Hibrid (HEV)

HEV merupakan penggabungan dua sumber kuasa enjin pembakaran dalaman dan motor elektrik. Ia menggunakan petrol dan elektrik. Motor elektrik dan pek bateri berkapasiti rendah dalam kereta hibrid sekadar sokongan dan mampu menggerakkan kereta lebih kurang 1-2 km perjalanan. Kelebihan hibrid ia mampu menawarkan penjimatan semasa berlaku kesesakan lalu lintas termasuk kesenyapan enjin.

Contoh kenderaan HEV:

Toyota Prius

Honda Insight

Honda Civic hibrid

Kenderaan Elektrik Hibrid Plug-In (PHEV)

PHEV adalah revolusi atau penambahbaikan daripada PHV. Ia membenarkan bateri akan dicas melalui soket rumah atau kenderaan tersebut boleh dipandu menggunakan petrol. Penggunaan PHEV agak efisien dan praktikal dalam famili hibrid yang boleh beroperasi sebagai EV dengan menawarkan penjimatan bahan api. Kebanyakan PHEV boleh dipandu sejauh 100 km menggunakan kuasa bateri.

Contohnya kenderaan PHEV:

BMW i8

Hyundai Sonata

Toyota Prius

Porsche Panamera SE-hibrid

Mercedes S550e

Gambar: Penggunaan PHV pada Toyota Prius (pandulaju.com)

Kenderaan Elektrik (EV)

EV menggunakan sumber tenaga elektrik daripada motor elektrik dan bateri berkepadatan tinggi yang boleh dicas semula. EV tidak mengurangkan pelepasan asap karbon berbahaya disebabkan tidak menggunakan langsung bahan petrol sebagai sumber kuasa. Pengecas (EV) dikelaskan mengikut kelajuan tahap pengecasan semula bateri EV. Antaranya, Tahap 1, Tahap2, dan Tahap 3 atau pengecasan pantas DC.

Misalnya kenderaan yang berada pada tahap pengecasan pantas DC:

Tesla Model 3, Model S, X, Y

BMW i3

Nissan Leaf

Hyundai IONIQ

Volkswagen e-Golf

FCEV

FCEV merupakan singkatan nama bagi
 fuel cell electric vehicle
yang menggabungkan sistem hidrogen dan oksigen atom dalam kebuk bahan api. FCEV memampatkan hidrogen di bawah tekanan tinggi dan menghasilkan kuasa tenaga elektrik dengan pelepasan zero emisi asap.

Gambar : afdc.energy

Kelebihan pada pengeluar semikonduktor

Jika dilihat secara keseluruhannya selama 5 tahun ini, jualan kenderaan elektrik di peringkat global telah meningkat sebanyak 24 kali ganda. Walaupun mengalami krisis pandemik Covid-19, jualan pengeluaran telah meningkat terutamanya pada tahun 2020. Angka jualan EV di Eropah telah mengatasi penjualan EV di China.

Peningkatan pengeluaran kenderaan elektrik secara tidak langsung memberi tempias kepada permintaan sektor dalam teknologi terutamanya semikonduktor dalam automotif. Selalunya semikonduktor dijumpai dalam unit kawalan kuasa atau
power control units
 (PCU) bertujuan untuk mengawal kuasa motor dalam sistem hibrid serta kenderaan dengan sistem pacuan elektrik. PCU juga berfungsi untuk mengawal proses pengecasan semula bateri.

Selain itu, pengenalan teknologi autonomi dalam kenderaan EV juga telah memberi peningkatan kepada permintaan semikonduktor. Teknologi autonomi merupakan kenderaan yang bergerak sendiri tanpa kawalan pemandu yang menggunakan kecerdasan buatan (AI) melibatkan teknologi sensor dan kamera. Kesannya syarikat yang terlibat dengan teknologi automatif
kenderaan elektrik
 mendapat permintaan yang lebih banyak misalnya
MPI
,
Penta
,
D&O
,
Unisem
,
Frontkn
,
Greatec
,
JHM
,
KESM
 dan lain-lain.

Secara keseluruhannya, pemain semikonduktor yang kebanyakannya selama ini terlibat dalam telefon pintar kini mempunyai prospek yang lebih luas iaitu kenderaan EV. Antara sektor yang boleh diperhatikan juga adalah:

OSAT

ATE

Technology Equipment

LED

Di samping permintaan semikonduktor, sistem pengecasan bateri EV juga akan mendapat permintaan yang semakin banyak. Untuk segmen ini, boleh lihat pada sektor
EV Charger
.

Dari segi segmen pasaran, Tesla menguasai sebanyak 23 buah negara berbanding pesaing terdekat. Tesla juga menguasai jualan kenderaan elektrik pada tahun 2019 sebanyak 300,075 unit bagi Model 3 juga mengatasi model BAIC EU-Series (111,047 unit), Nissan Leaf (69,873 unit).

Gambar: ev-volumes.com


Sunway - Bina, Milik dan Urus sebagai Model Bisnes

Sunway Berhad
 merupakan kumpulan yang tak asing lagi di Malaysia. Siapa yang tak kenal Sunway Pyramid? Pusat beli belah bertemakan Mesir purba dan besar sampai tak larat nak jalan ni dibina dan dimiliki oleh Sunway. Kumpulan Sunway ni merupakan konglomerat yang menjalankan pembangunan bandar, rawatan kesihatan, pendidikan, perindustrian dan juga pembinaan. Ada dua lagi anak syarikat Sunway yang tersenarai awam, iaitu
Sunway Construction
 dan
Sunway REIT
.

Sunway beroperasi berdasarkan model bisnes “Bina, Milik, Urus”, di mana keseluruhan rantaian nilai hartanah (property value chain) diuruskan oleh Sunway dan anggotanya. Sesebuah kitaran projek bermula dengan penambakan dan pelan utama, diikuti dengan rekabentuk dan pembinaan, pemasaran dan jualan, pengurusan hartanah, dan akhirnya kitaran semula kewangan melalui Sunway REIT apabila projek selesai.

Pencapaian tahun 2018

Pelbagai pencapaian telah dicapai oleh Sunway sepanjang tahun 2018. Kita akan lihat berdasarkan empat segmen utama iaitu pembangunan hartanah, pelaburan hartanah, pembinaan dan pelaburan strategik.

Hartanah terjual sebanyak RM 1.9 bil

Kumpulan Sunway telah pun melancarkan beberapa hartanah iaitu GEOLake Residence, Citrine Lakehomes, dan Sunway Velocity TWO yang bernilai RM2.1 bil. Dua hartanah dibina di luar negara iaitu di China dan Singapore yang belum termasuk dalam laporan kewangan di segmen Property Development. Tahun 2018 mencatatkan jualan sebanyak RM1.9 bil dan sasaran untuk tahun 2019 adalah RM1.3 bil. Tiga hartanah baru bakal dilancarkan pada tahun 2019, dan empat lagi bakal dilancarkan untuk masa akan datang.

Jumlah aset REIT bernilai RM 9.9 bil

Pelaburan hartanah dan REIT meliputi bangunan komersial seperti Sunway Carnival Mall di Pulau Pinang dan Sunway Big Box Village di Sunway Iskandar. Selain itu, ada juga aset seperti pejabat, hotel dan lain-lain dalam pegangan REIT kumpulan Sunway. Jumlah aset yang diuruskan adalah berjumlah RM 7.3 bil untuk REIT dan RM 2.6 bil untuk pelaburan hartanah. Segmen ini memberikan pendapatan yang stabil dan berulang kepada kumpulan Sunway.

Pelaburan strategik pelbagai segmen

Pelaburan strategik dalam Sunway terdiri daripada beberapa segmen iaitu dagangan dan pembuatan, kuari, bahan binaan bangunan, rawatan kesihatan dan pusat peranginan. Jumlah kesemua subsegmen ini menyumbangkan RM2.1 bil kepada kumpulan Sunway. Untuk segmen rawatan kesihatan, kumpulan Sunway bakal melihat Sunway Medical Centre Velocity dibuka pada pertengahan 2019 dan Sunway Medical Centre Seberang Jaya pada hujung 2020.

Pembinaan penyumbang terbesar dari segmen tersendiri

Segmen pembinaan adalah segmen yang besar dalam kumpulan Sunway, dan anak syarikatnya Sunway Construction juga merupakan sebuah syarikat yang besar. Pendapatan dalam kumpulan ini adalah yang terbesar sebagai segmennya sendiri. Setakat penghujung Mac 2019, buku pesanan telah dicatatkan pada RM 5.7 bil. Antara projek yang telah dibina pada tahun 2018 adalah International School of Kuala Lumpur, Gas District Cooling Plant, Putrajaya dan Parcel F, Putrajaya.

Prestasi kewangan 2018

Sunway mencatatkan prestasi kewangan yang kuat. Daripada pendapatan RM 5.2 bil tahun lepas, Sunway masih boleh mengembangkan angka ini kepada RM 5.4 bil untuk tahun ini. PATMI ataupun Profit After Tax and Minority Interest juga meningkat daripada RM628 juta kepada RM658 juta. Walaupun keuntungan secara umumnya adalah besar, margin untuk keuntungan kasar pula menurun. Ini adalah berikutan dengan persaingan pasaran. Apabila banyak pemain pasaran, masing-masing kurangkan harga untuk mendapatkan kelebihan.

Prestasi dari segi pembinaan hartanah (Property Development) pula mencatatkan penurunan dari tahun-tahun sebelum ini. Menurut lembaga pengarah, terdapat dua kontrak pembinaan luar negara iaitu China dan Singapore yang belum termasuk dalam laporan kewangan. Ini adalah berdasarkan amalan MFRS 15 yang menyatakan keuntungan ini hanya boleh dikenalpasti selepas projek disiapkan. MFRS merupakan piawai laporan kewangan Malaysia yang kini digunapakai oleh syarikat-syarikat tersenarai awam.

Selain Property Development, segmen lain mencatatkan prestasi yang meningkat dari tahun-tahun sebelumnya. Di bawah ini adalah rumusan laporan mengikut segmen yang terbahagi kepada 4 bahagian iaitu Property Development, Property Investment, Construction dan Strategic Investment. Property Investment dan Strategic Investment meliputi beberapa lagi subseksyen yang boleh dilihat pada petunjuk dalam rajah di bawah.

Melangkah ke hadapan

Ketegangan ekonomi

Kumpulan Sunway menjangka keadaan yang mencabar di masa yang akan datang berdasarkan ekonomi tempatan yang sederhana dan ketegangan ekonomi yang berlarutan antara US dan China. Selain itu, kos untuk menjalankan bisnes juga meningkat, ditambah buruk dengan persaingan yang semakin kuat dan permintaan yang berkurang.

Ke arah digitalisasi kerja

Strategi Sunway ke hadapan adalan untuk menganalisa trend pasaran dan melabur ke dalam R&D untuk kekal ke hadapan dalam pasaran. Mereka juga mengaplikasi digitalisasi untuk bisnes mereka supaya dapat percepatkan proses kerja.

Projek yang akan datang

Sunway juga mempunyai perancangan untuk meluaskan tapak perniagaan ke ASEAN dan India yang semakin popular kebelakangan ini. Antara perancangan yang sedang diusahakan di India adalah proses tender untuk projek jalan raya dan jalan kereta api. Di Singapura, mereka sedang memasuki bisnes pemasangan cerucuk (piling) dan precast concrete. Di Malaysia, antara usaha yang mereka sedang jalankan adalah untuk mendapatkan projek LSS3 yang bernilai RM2 bil melalui tender.